
 {讗讬讜讘 诇讜-讝} 诇讗 讬讙专注 诪爪讚讬拽 注讬谞讬讜 讘砖讻专 爪谞讬注讜转 砖讛讬转' 讘讛 讘专讞诇 讝讻转讛 讜讬爪讗 诪诪谞讛 砖讗讜诇 讜讘砖讻专 爪谞讬注讜转 砖讛讬讛 讘讜 讘砖讗讜诇 讝讻讛 讜讬爪讗转 诪诪谞讜 讗住转专 讜诪讗讬 爪谞讬注讜转 讛讬转讛 讘讛 讘专讞诇 讚讻转讬讘 {讘专讗砖讬转 讻讟-讬讘} 讜讬讙讚 讬注拽讘 诇专讞诇 讻讬 讗讞讬 讗讘讬讛 讛讜讗 讜讻讬 讗讞讬 讗讘讬讛 讛讜讗 讜讛诇讗 讘谉 讗讞讜转 讗讘讬讛 讛讜讗 讗诇讗 讗诪专 诇讛 诪讬谞住讘讗 诇讬 讗诪专讛 诇讬讛 讗讬谉 诪讬讛讜 讗讘讗 专诪讗讛 讛讜讗 讜诇讗 讬讻诇转 诇讬讛 讗诪专 诇讛 讗讞讬讜 讗谞讗 讘专诪讗讜转 讗诪专讛 诇讬讛 讜诪讬 砖专讬 诇爪讚讬拽讬 诇住讙讜讬讬 讘专诪讬讜转讗 讗诪专 诇讛 讗讬谉 {砖诪讜讗诇 讘 讻讘-讻讝} 注诐 谞讘专 转转讘专 讜注诐 注拽砖 转转驻诇 讗诪专 诇讛 讜诪讗讬 专诪讬讜转讗 讗诪专讛 诇讬讛 讗讬转 诇讬 讗讞转讗 讚拽砖讬砖讗 诪讬谞讗讬 讜诇讗 诪谞住讬讘 诇讬 诪拽诪讛 诪住专 诇讛 住讬诪谞讬诐 讻讬 诪讟讗 诇讬诇讬讗 讗诪专讛 讛砖转讗 诪讬讻住驻讗 讗讞转讗讬 诪住专转讬谞讛讜 谞讬讛诇讛 讜讛讬讬谞讜 讚讻转讬讘 {讘专讗砖讬转 讻讟-讻讛} 讜讬讛讬 讘讘拽专 讜讛谞讛 讛讬讗 诇讗讛 诪讻诇诇 讚注讚 讛砖转讗 诇讗讜 诇讗讛 讛讬讗 讗诇讗 诪转讜讱 住讬诪谞讬谉 砖诪住专讛 专讞诇 诇诇讗讛 诇讗 讛讜讛 讬讚注 注讚 讛砖转讗 诇驻讬讻讱 讝讻转讛 讜讬爪讗 诪诪谞讛 砖讗讜诇 讜诪讛 爪谞讬注讜转 讛讬转讛 讘砖讗讜诇 讚讻转讬讘 {砖诪讜讗诇 讗 讬-讟讝} 讜讗转 讚讘专 讛诪诇讜讻讛 诇讗 讛讙讬讚 诇讜 讗砖专 讗诪专 砖诪讜讗诇 讝讻讛 讜讬爪讗转 诪诪谞讜 讗住转专 讜讗诪专 专讘讬 讗诇注讝专 讻砖讛拽讘''讛 驻讜住拽 讙讚讜诇讛 诇讗讚诐 驻讜住拽 诇讘谞讬讜 讜诇讘谞讬 讘谞讬讜 注讚 住讜祝 讻诇 讛讚讜专讜转 砖谞讗诪专 {讗讬讜讘 诇讜-讝} 讜讬讜砖讬讘诐 诇谞爪讞 讜讬讙讘讛讜 (讜讙讜') 讜讗诐 讛讙讬住 讚注转讜 讛拽讘''讛 诪砖驻讬诇讜 砖谞讗诪专 {讗讬讜讘 诇讜-讞} 讜讗诐 讗住讜专讬诐 讘讝拽讬诐 讜讙讜' 讜讗转 诪讗诪专 诪专讚讻讬 讗住转专 注讜砖讛 讗诪专 专讘讬 讬专诪讬讛 砖讛讬转讛 诪专讗讛 讚诐 谞讚讛 诇讞讻诪讬诐 讻讗砖专 讛讬转讛 讘讗诪谞讛 讗转讜 讗诪专 专讘讛 讘专 诇讬诪讗 (诪砖诪讬讛 讚专讘) 砖讛讬转讛 注讜诪讚转 诪讞讬拽讜 砖诇 讗讞砖讜专讜砖 讜讟讜讘诇转 讜讬讜砖讘转 讘讞讬拽讜 砖诇 诪专讚讻讬 讘讬诪讬诐 讛讛诐 讜诪专讚讻讬 讬讜砖讘 讘砖注专 讛诪诇讱 拽爪祝 讘讙转谉 讜转专砖 讗诪专 专' 讞讬讬讗 讘专 讗讘讗 讗诪专 专讘讬 讬讜讞谞谉 讛拽爪讬祝 讛拽讘''讛 讗讚讜谉 注诇 注讘讚讬讜 诇注砖讜转 专爪讜谉 爪讚讬拽 讜诪谞讜 讬讜住祝 砖谞讗诪专 {讘专讗砖讬转 诪讗-讬讘} 讜砖诐 讗转谞讜 谞注专 注讘专讬 讜讙讜' 注讘讚讬诐 注诇 讗讚讜谞讬讛谉 诇注砖讜转 谞住 诇爪讚讬拽 讜诪谞讜 诪专讚讻讬 讚讻转讬讘 讜讬讜讚注 讛讚讘专 诇诪专讚讻讬 讜讙讜' 讗诪专 专讘讬 讬讜讞谞谉 讘讙转谉 讜转专砖 砖谞讬 讟专住讬讬诐 讛讜讜 讜讛讬讜 诪住驻专讬谉 讘诇砖讜谉 讟讜专住讬 讜讗讜诪专讬诐 诪讬讜诐 砖讘讗转 讝讜 诇讗 专讗讬谞讜 砖讬谞讛 讘注讬谞讬谞讜 讘讗 讜谞讟讬诇 讗专住 讘住驻诇 讻讚讬 砖讬诪讜转 讜讛谉 诇讗 讛讬讜 讬讜讚注讬谉 讻讬 诪专讚讻讬 诪讬讜砖讘讬 诇砖讻转 讛讙讝讬转 讛讬讛 讜讛讬讛 讬讜讚注 讘砖讘注讬诐 诇砖讜谉 讗诪专 诇讜 讜讛诇讗 讗讬谉 诪砖诪专转讬 讜诪砖诪专转讱 砖讜讛 讗诪专 诇讜 讗谞讬 讗砖诪讜专 诪砖诪专转讬 讜诪砖诪专转讱 讜讛讬讬谞讜 讚讻转讬讘 讜讬讘拽砖 讛讚讘专 讜讬诪爪讗 砖诇讗 谞诪爪讗讜 讘诪砖诪专转谉 讗讞专 讛讚讘专讬诐 讛讗诇讛 (讗讞专 诪讗讬) 讗诪专 专讘讗 讗讞专 砖讘专讗 讛拽讘''讛 专驻讜讗讛 诇诪讻讛 讚讗诪专 专''诇 讗讬谉 讛拽讘''讛 诪讻讛 讗转 讬砖专讗诇 讗讗''讻 讘讜专讗 诇讛诐 专驻讜讗讛 转讞讬诇讛 砖谞讗诪专 {讛讜砖注 讝-讗} 讻专驻讗讬 诇讬砖专讗诇 讜谞讙诇讛 注讜谉 讗驻专讬诐 讗讘诇 讗讜诪讜转 讛注讜诇诐 讗讬谞讜 讻谉 诪讻讛 讗讜转谉 讜讗讞''讻 讘讜专讗 诇讛诐 专驻讜讗讛 砖谞讗诪专 {讬砖注讬讛 讬讟-讻讘} 讜谞讙祝 讛' 讗转 诪爪专讬诐 谞讙讜祝 讜专驻讜讗 讜讬讘讝 讘注讬谞讬讜 诇砖诇讜讞 讬讚 讘诪专讚讻讬 诇讘讚讜 讗诪专 专讘讗 讘转讞讬诇讛 讘诪专讚讻讬 诇讘讚讜 讜诇讘住讜祝 讘注诐 诪专讚讻讬 讜诪谞讜 专讘谞谉 讜诇讘住讜祝 讘讻诇 讛讬讛讜讚讬诐 讛驻讬诇 驻讜专 讛讜讗 讛讙讜专诇 转谞讗 讻讬讜谉 砖谞驻诇 驻讜专 讘讞讜讚砖 讗讚专 砖诪讞 砖诪讞讛 讙讚讜诇讛 讗诪专 谞驻诇 诇讬 驻讜专 讘讬专讞 砖诪转 讘讜 诪砖讛 讜诇讗 讛讬讛 讬讜讚注 砖讘砖讘注讛 讘讗讚专 诪转 讜讘砖讘注讛 讘讗讚专 谞讜诇讚 讬砖谞讜 注诐 讗讞讚 讗诪专 专讘讗 诇讬讻讗 讚讬讚注 诇讬砖谞讗 讘讬砖讗 讻讛诪谉 讗诪专 诇讬讛 转讗 谞讬讻诇讬谞讛讜 讗诪专 诇讬讛 诪住转驻讬谞讗 诪讗诇讛讬讜 讚诇讗 诇讬注讘讬讚 讘讬 讻讚注讘讚 讘拽诪讗讬 讗诪专 诇讬讛 讬砖谞讜 诪谉 讛诪爪讜转 讗诪专 诇讬讛 讗讬转 讘讛讜 专讘谞谉 讗诪专 诇讬讛 注诐 讗讞讚 讛谉 砖诪讗 转讗诪专 拽专讞讛 讗谞讬 注讜砖讛 讘诪诇讻讜转讱 诪驻讜讝专讬谉 讛诐 讘讬谉 讛注诪讬诐 砖诪讗 转讗诪专 讗讬转 讛谞讗讛 诪讬谞讬讬讛讜 诪驻讜专讚 讻驻专讬讚讛 讝讜 砖讗讬谞讛 注讜砖讛 驻讬专讜转 讜砖诪讗 转讗诪专 讗讬讻讗 诪讚讬谞转讗 诪讬谞讬讬讛讜 转''诇 讘讻诇 诪讚讬谞讜转 诪诇讻讜转讱 讜讚转讬讛诐 砖讜谞讜转 诪讻诇 注诐 讚诇讗 讗讻诇讬 诪讬谞谉 讜诇讗 谞住讘讬 诪讬谞谉 讜诇讗 诪谞住讘讬 诇谉 讜讗转 讚转讬 讛诪诇讱 讗讬谞诐 注讜砖讬诐 讚诪驻拽讬 诇讻讜诇讗 砖转讗 讘砖讛''讬 驻讛''讬 讜诇诪诇讱 讗讬谉 砖讜讛 诇讛谞讬讞诐 讚讗讻诇讜 讜砖转讜 讜诪讘讝讜 诇讬讛 诇诪诇讻讜转 讜讗驻讬诇讜 谞讜驻诇 讝讘讜讘 讘讻讜住讜 砖诇 讗讞讚 诪讛谉 讝讜专拽讜 讜砖讜转讛讜 讜讗诐 讗讚讜谞讬 讛诪诇讱 谞讜讙注 讘讻讜住讜 砖诇 讗讞讚 诪讛谉 讞讜讘讟讜 讘拽专拽注 讜讗讬谞讜 砖讜转讛讜 讗诐 注诇 讛诪诇讱 讟讜讘 讬讻转讘 诇讗讘讚诐 讜注砖专转 讗诇驻讬诐 讻讻专 讻住祝 讜讙讜' 讗诪专 专讬砖 诇拽讬砖 讙诇讜讬 讜讬讚讜注 诇驻谞讬 诪讬 砖讗诪专 讜讛讬讛 讛注讜诇诐 砖注转讬讚 讛诪谉 诇砖拽讜诇 砖拽诇讬诐 注诇 讬砖专讗诇 诇驻讬讻讱 讛拽讚讬诐 砖拽诇讬讛谉 诇砖拽诇讬讜 讜讛讬讬谞讜 讚转谞谉 讘讗讞讚 讘讗讚专 诪砖诪讬注讬谉 注诇 讛砖拽诇讬诐 讜注诇 讛讻诇讗讬诐 讜讬讗诪专 讛诪诇讱 诇讛诪谉 讛讻住祝 谞转讜谉 诇讱 讜讛注诐 诇注砖讜转 讘讜 讻讟讜讘 讘注讬谞讬讱 讗诪专 专讘讬 讗讘讗 

 诇讗 讬讙专注 诪爪讚讬拽 注讬谞讬讜. 谞讜转谉 注讬谞讬讜 讘诪注砖讛 讛爪讚讬拽讬诐 诇砖诇诐 诇讛诐 讗祝 诇讬诪讬诐 专讘讬诐 诪讚讛 讘诪讚讛: 讝讻转讛 讜讬爪讗 诪诪谞讛 砖讗讜诇. 砖讛讬讛 爪谞讜注: 讝讻讛 讜讬爪讗转 诪诪谞讜 讗住转专. 讘转专讙讜诐 砖诇 诪讙讬诇讛 诪讬讬讞住 诪专讚讻讬 讜注讜砖讛讜 注砖讬专讬 诇砖讗讜诇 讜诪砖讗讜诇 注讚 讘谞讬诪讬谉 讜讻转讬讘 讛讬讗 讗住转专 讘转 讚讜讚讜 讜讗讬谉 诇讜 专讗讬讛 讗讞专转 讘讻转讜讘讬诐 砖讬爪讗讛 诪砖讗讜诇: 诪住专转谉. 诇诇讗讛 讜讛讜讗 爪谞讬注讜转 砖诇讗 讬转驻专住诐 讛讚讘专 砖诪住专 诇讛 住讬诪谞讬谉: 砖谞讗诪专 诇讗 讬讙专注 诪爪讚讬拽 注讬谞讬讜. 讜住讬驻讬讛 讚拽专讗 讜讬讜砖讬讘诐 诇谞爪讞 讜讬讙讘讛讜 讜讛讬讬谞讜 讙讚讜诇讛 诇讚讜专讜转: 讜讗诐 讛讙讬住 讚注转讜 讻讜'. 讛讻讬 住诪讻讬 拽专讗讬 讜讬讜砖讬讘诐 诇谞爪讞 讜讬讙讘讛讜 讜讗诐 讗住讜专讬诐 讘讝拽讬诐 注诇 讬讚讬 砖诪讙讘讬讛讬谉 注爪诪谉 讘讗讬谉 诇讬讚讬 注谞讬讜转 讜讬住讜专讬诐: 讜讟讜讘诇转. 诪讞诪转 谞拽讬讜转 砖诇讗 转讛讗 诪讗讜住讛 诇爪讚讬拽 诪砖讻讬讘转讜 砖诇 讗讞砖讜专讜砖: 讗讚讜谉 注诇 注讘讚讬讜. 讜讬拽爪讜祝 驻专注讛 注诇 砖谞讬 住专讬住讬讜: 诇砖讜谉 讟讜专住讬. 砖诐 诪拽讜诐: 诇讗 专讗讬谞讜 砖讬谞讛. 诪转讜讱 砖讛讬转讛 讞讘讬讘讛 注诇讬讜 讛讬讛 诪专讘讛 讘转砖诪讬砖 讜爪诪讗 诇砖转讜转: 诪砖诪专转讬 讜诪砖诪专转讱. 讗转讛 诪诪讜谞讛 注诇 注讘讜讚讛 讗讞转 讜讗谞讬 诪诪讜谞讛 注诇 注讘讜讚讛 讗讞专转: 讛讻讬 讙专住讬谞谉 讗讞专 讛讚讘专讬诐 讛讗诇讛 讙讚诇 讛诪诇讱 讗转 讛诪谉 讜讙讜'. 讘转专 讘讙转谉 讜转专砖 讻转讬讘: 讜拽讗 讘注讬 讛砖''住 讗讞专 诪讗讬. 诪讛 讛注讬讚 注诇讬讜 讛讻转讜讘 砖诇讗 讙讬讚诇讜 注讚 砖讘讗 诪注砖讛 讛讝讛: 讗讞专 砖讘专讗 讛拽讚讜砖 讘''讛 专驻讜讗讛 诇诪讻讛. 讛注转讬讚讛 诇讘讗 诇讗讞专 讝诪谉: 讻专驻讗讬 诇讬砖专讗诇. 讜讗讞专 讻讱 谞讙诇讛 注讜谉 讗驻专讬诐 注''讬 诪讻讛 砖讗谞讬 诪讘讬讗 注诇讬讛谉: 讛驻讬诇 驻讜专. 讜诪讛讜 驻讜专 讛讜讗 讛讙讜专诇 诪讬讜诐 诇讬讜诐 讘讗讬讝讜 讬讜诐 讬驻讜诇 讛讙讜专诇 讜讻谉 诪讞讜讚砖 诇讞讜讚砖 讜讛讙讜专诇 砖诇 讻讜诇谉 讛讟讬诇 讘讬讜诐 讗讞讚 讜谞驻诇 诇讜 讛讙讜专诇 注诇 讗讞讚: 讘砖讘注讛 讘讗讚专 诪转 诪砖讛. 砖谞讗诪专 讜讛注诐 注诇讜 诪谉 讛讬专讚谉 讘注砖讜专 诇讞讜讚砖 讛专讗砖讜谉 (讬讛讜砖注 讚) 爪讗 诪讛诐 诇诪驻专注 砖诇砖讬诐 讬讜诐 讘讗讘诇讜 砖诇 诪砖讛 讜砖诇砖讛 讬诪讬诐 砖讛讻讬谞讜 诇讛诐 爪讬讚讛 砖谞讗诪专 讛讻讬谞讜 诇讻诐 爪讬讚讛 讻讬 讘注讜讚 砖诇砖讛 讬诪讬诐 讗转诐 注讜讘专讬诐 讜讙讜' (砖诐 讗) 讛专讬 讘砖讘注讛 讘讗讚专 诪转 诪砖讛: 讜讘砖讘注讛 讘讗讚专 谞讜诇讚. 讚讻转讬讘 讘谉 诪讗讛 讜注砖专讬诐 砖谞讛 讗谞讻讬 讛讬讜诐 (讚讘专讬诐 诇讗) 讛讬讜诐 诪诇讗讜 讬诪讬 讜砖谞讜转讬 讻讚讗讬 讛诇讬讚讛 砖转讻驻专 注诇 讛诪讬转讛: 讗讬转 讘讛讜 专讘谞谉. 诪转砖讜讘转讜 砖诇 讛诪谉 讗谞讜 诇诪讚讬谉 砖讻讱 讛讬讛 讗讞砖讜专讜砖 诪砖讬讘讜: 拽专讞讛 讗谞讬 注讜砖讛 讘诪诇讻讜转讱. 砖诪诇讻讜转 讗讞转 诪诇讬讗讛 诪讛诐: 诪讚讬谞转讗. 诪讚讬谞讛 拽讟谞讛: 讜诇讗 谞住讘讬 诪讬谞谉. 谞砖讬诐: 讜讗转 讚转讬 讛诪诇讱 讗讬谞诐 注讜砖讬诐. 讗讜谞讙专讬讜转 讜诪住讬诐 讜讙讜诇讙诇讬讜转 讜讗专谞讜谞讜转 讗讬谞谉 谞讜转谞讬谉: 讚诪驻拽讬 诇讬讛 诇砖转讗 讘砖讛''讬 驻讛''讬. 砖讘转 讛讬讜诐 驻住讞 讛讬讜诐 讜讗谞讜 讗住讜专讬诐 讘诪诇讗讻讛: 讗讬谉 砖讜讛. 讗讬谉 谞讗讛 讜讗讬谉 讞砖砖 诇讛谞讬讞谉: 诪砖诪讬注讬谉. 讘讬转 讚讬谉 诪讻专讬讝讬谉 砖讬讘讬讗讜 砖拽诇讬诐 诇诪拽讚砖: 讜注诇 讛讻诇讗讬诐. 砖讙讚诇讜 讛讝专注讬诐 拽爪转 讜谞讬爪谉 谞讬讻专 讜注讜拽专讬谉 讗讜转谉 诪砖讚讜转讬讛谉 讘讛讻专讝转 讘讬转 讚讬谉: 

转讜住驻讜转



 讜讟讜讘诇转 讜讬讜砖讘转 讘讞讬拽讜 砖诇 诪专讚讻讬. 讜讗诐 转讗诪专 讜讛讗 诇讗 讛讬' 砖诐 讛讘讞谞转 砖诇砖' 讞讚砖讬诐 砖讛专讬 讘讻诇 讬讜诐 讛讬讛 讗讜转讜 专砖注 诪爪讜讬 讗爪诇讛 讜讬''诇 砖讛讬转讛 诪砖诪砖转 讘诪讜讱: 讛讻住祝 谞转讜谉 诇讱. 讙讬诪讟专讬讗 讚讛讻住祝 注讜诇讛 讛注''抓 专诪讝 诇讜 砖讬转诇讛 注诇讬讜: 

专讘讬谞讜 讞谞谞讗诇

讗诪专 诇讜 讜讛诇讗 讗讬谉 诪砖诪专转讬 讜诪砖诪专转讱 砖讜讛. 讗"诇 讗谞讬 讗砖诪讜专 诪砖诪专转讬 讜诪砖诪专转讱. 驻讬' 讗"诇 讗谞讬 讗砖诪讜专 诪砖诪专转讬 讘转讞诇转 讛诇讬诇讛 注讚 讛讞拽 砖讗谞讜 拽讘讜注讬诐. 讜讗砖诪讜专 注讜讚 诪诪讱 讘讞爪讬 讛诇讬诇讛 讘诪砖诪专转讱 讜注砖讜 讻讱 讜谞转讘拽砖 讘诪砖诪专转讜 砖讘转讞诇转 讛诇讬诇讛. 砖讻诇 讛砖讜诪专 讘转讞诇转 讛诇讬诇讛 讻砖讬注诪讜讚 讗讞专 诇砖诪讜专 讬砖谉 诪讬 砖讻讘专 砖诪专. 讜谞诪爪讗 讝讛 砖讜诪专 砖诇讗 讘诪砖诪专转讜 诇驻讬讻讱 谞转讘专专讛 注诇讬讜 讛注爪讛:



讗讬谉 讛拽讘"讛 诪讻讛 讗转 讬砖专讗诇 注讚 砖讘讜专讗 诇讛诐 专驻讜讗讛 砖谞讗诪专 讻专驻讗讬 诇讬砖专讗诇 讜讙讜':





讛诪讗讬专讬

讻讘专 讬讚注转 砖诪砖谞讻谞住 谞讬住谉 讗讬谉 诪讘讬讗讬谉 拽专讘谞讜转 讗诇讗 诪谉 讛砖拽诇讬诐 讛讞讚砖讬诐 讜诇讗 诪讗讜转诐 砖诇 讗砖转拽讚 讜讘讗讞讚 讘讗讚专 讛讬讜 诪砖诪讬注讬谉 注诇 讛砖拽诇讬诐 讻诇讜诪专 诪讻专讬讝讬谉 注诇讬讛诐 讘讬专讜砖诇诐 讜讘砖讗专 诪拽讜诪讜转 砖讘讗专抓 讬砖专讗诇 讜讻谉 讛讬讜 诪砖诪讬注讬谉 注诇 讛讻诇讗讬诐 讻诇讜诪专 砖讛讬讜 讛注诐 讛讜诇讻讬谉 讘讙谞讜转 讜讘讻专诪讬诐 讜讘砖讚讜转 诇诇拽讟 讗转 讛讻诇讗讬诐 讜诇谞拽讜转诐 诪诪讛 砖爪诪讞 砖诐 诪谉 讛讻诇讗讬诐 诪驻谞讬 砖讘讗讜转讜 讝诪谉 讻讘专 讙讚诇讜 讛讝专注讬诐 讜专砖讜诪谉 谞讬讻专 讜讻讘专 讘讬讗专谞讜 注谞讬谉 讝讛 讘讗专讜讻讛 讘专讗砖讜谉 砖诇 砖拽诇讬诐:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜讟讜讘诇转 讜讬讜砖讘转 讘讞讬拽讜 讻讜' 讜讗"转 讜讛讗 诇讗 讛讬讛 砖诐 讛讘讞谞转 讙' 讞讚砖讬诐 讻讜' 注讻"诇 注诐 讗讞砖讜专讜砖 讛讬转讛 诪砖诪砖转 讘诪讜讱 讜诪讛 砖谞转注讘专讛 诪诪谞讜 讛讬讬谞讜 诇讗讞专 砖谞讗住专讛 诇诪专讚讻讬 讻讚诇拽诪谉 讻讗砖专 讗讘讚转讬 讻讜' 讻讱 讗讜讘讚 诪诪讱 讚砖讜讘 诇讗 讛讬转讛 诪砖诪砖转 讘诪讜讱 讗讘诇 讚讜讞拽 诇驻专砖 讻砖砖诪砖讛 注诐 诪专讚讻讬 诪砖诪砖转 讛讬转讛 讘诪讜讱 讚诇讗 讛转讬专讜 诇砖诪砖 讘诪讜讱 讗诇讗 诇讙' 谞砖讬诐 拽讟谞讛 诪注讜讘专转 诪谞讬拽讛 讜拽"诇:





诪讛专砖"讗 - 讞讬讚讜砖讬 讗讙讚讜转

诇讗 讬讙专注 诪爪讚讬拽 注讬谞讜 讘砖讻专 讻讜' 驻专砖"讬 谞讜转谉 注讬谞讬讜 讘诪注砖讛 爪讚讬拽讬诐 讻讜' 注"砖 讜注讬"诇 注讬谞讜 诪诇砖讜谉 讻注讬谉 讛讘讚讜诇讞 砖诇讗 讬讙专注 诇爪讚讬拽 砖讻专 讻注讬谉 诪注砖讬讜 讘砖讻专 爪谞讬注讜转 砖讛讬转讛 讘讛 讘专讞诇 讝讻转讛 讜讬爪讗 诪诪谞讛 砖讗讜诇 砖讛讬讛 爪谞讜注 讻讚诇拽诪谉 讜讗诪专 讘住讬驻讗 讚讛讗讬 拽专讗 砖讝讻讛 讘讝讛 诇诪诇讜讻讛 砖谞讗诪专 讜讗转 诪诇讻讬诐 诇讻住讗 讜讝讻讛 讛讜讗 砖讬爪讗转 诪诪谞讜 讗住转专 砖讛讬转讛 爪谞讜注讛 讻诪驻讜专砖 讘讻诪讛 注谞讬谞讬诐 讜讘讛讙讬注 转讜专 讗住转专 诇讗 讘拽砖讛 讚讘专 讜讙讜' 讜讗讬谉 讗住转专 诪讙讚转 讜讙讜' 砖讻诇 讝讛 诪讻诇诇 讛爪谞讬注讜转 讻注讬谉 讚诇拽诪谉 讙讘讬 砖讗讜诇 讜讝讻转讛 讘讝讛 讙"讻 诇诪诇讜讻讛 讜驻专砖"讬 讚讗住转专 讬爪讗转 诪砖讗讜诇 讘转专讙讜诐 讚诪讙讬诇讛 诪讬讬讞住 诪专讚讻讬 讜注讜砖讛讜 注砖讬专讬 诇砖讗讜诇 讻讜' 注"砖 讗讘诇 诪转讜讱 砖诪注转讬谉 讚诇注讬诇 讚拽讗诪专 讚讛讬讛 诪专讚讻讬 诪讝专注 砖诪注讬 砖拽诇诇 讚讜讚 讜讛讛讜讗 砖诪注讬 诪讜讻讞 诪转讜讱 讛诪拽专讗讜转 讚诇讗讜 诪讝专注 砖讗讜诇 讛讜讛 讗诇讗 诪诪砖驻讞转 砖讗讜诇 诪讬诪讬谞讬 讛讬讛 诪讝专注 拽讬砖 讗讘讬 砖讗讜诇:


讜讬讙讚 讬注拽讘 讜讙讜' 讜讻讬 讗讞讬 讗讘讬讛 讛讜讗 讻讜' 注讚 讗诇讗 诪转讜讱 住讬诪谞讬 讻讜' 讻诇 讛住讜讙讬讗 诪驻讜专砖 驻专拽 讬"谞:


讜诪讛 爪谞讬注讜转 讛讬讛 讘砖讗讜诇 讻讜' 讚讻转讬讘 讜讗转 讚讘专 讛诪诇讜讻讛 诇讗 讛讙讬讚 讜讙讜'. 诪讻诇诇 爪谞讬注讜转 讛讜讗 砖诇讗 讬讜讚讬注 讗讚诐 诪注诇转讜 讻谞讗诪专 讬讛诇诇讱 讝专 讜诇讗 驻讬讱 讜讛"诪 诇讗转讜讬讬 爪谞讬注讜转 诪诪砖 砖讛讬讛 讘讜 讻砖讛诇讱 诇诪注专讛 诇讛住讱 专讙诇讬讜 讗诇讗 砖讛讬讛 讝讛 讗讞专 砖诪诇讱:


讻砖讛拽讘"讛 驻讜住拽 讙讚讜诇讛 诇讗讚诐 讻讜' 砖谞讗诪专 讜讬讜砖讬讘诐 诇谞爪讞 讜讙讜'. 住讬驻讬讛 讚拽专讗 讚诇注讬诇 诇讗 讬讙专注 诪爪讚讬拽 注讬谞讜 讛讜讗 讜讘驻' 讛诪讝讘讞 诪拽讚砖 诪讬讬转讬 诇讛 谞诪讬 讛讱 讚专砖讛 注诇 诪注砖讛 砖讗讜诇 讚驻住拽讜 诇讜 讙讚讜诇讛 诇注讜诇诐 诪注讬拽专讗 讗诇讗 砖谞讟诇讛 诪诪谞讜 注"讬 砖讛讙讘讬讛 注爪诪讜 讻诪"砖 讜讗诐 讗住讜专讬诐 讘讝讬拽讬诐 讜驻专砖"讬 注诇 讬讚讬 砖诪讙讘讬讛讬谉 注爪诪谉 讘讗讬谉 诇讬讚讬 注谞讬讜转 讜讬住讜专讬谉 注讻"诇 谞专讗讛 诪驻讬专讜砖讜 讗住讜专讬诐 诪诇砖讜谉 讬住讜专讬诐 讗讘诇 诪诇转 讜讗诐 讗讬谞讜 谞讜驻诇 讘讜 诇驻讬 讛讚专砖 讜注"讻 谞专讗讛 诇驻专砖 诇驻讬 讚专砖讛 讝讜 讜讗诐 砖讬注砖讜 讗住讜专讬诐 讚讛讬讬谞讜 讚讘专 讛讗住讜专 讻诪讜 砖注砖讛 砖讗讜诇 砖讞诪诇 注诇 讗讙讙 讜讛专讙 谞讜讘 注讬专 讛讻讛谞讬诐 讘讗讜 诇讬讚讬 讝讬拽讬诐 讜讗诐 讻诪讜 讗讜 讚讛讬讬谞讜 砖讬讙讘讬讛讜 讗讜 砖讬注砖讜 讗住讜专讬诐:


讜讗转 诪讗诪专 诪专讚讻讬 讜讙讜' 砖讛讬转讛 诪专讗讛 讚诐 讻讜'. 诪讗诪专 诪专讚讻讬 讗讬谞讜 诪驻讜专砖 诪讛 讛讜讗 讜讘转专讙讜诐 诪驻讜专砖 讘讻诪讛 讚讘专讬诐 讛讜转 讗住转专 注讘讚转 砖讘转讗 讻讜' 讜讻诇 驻拽讜讚讬讗 讚诪转讞讬讬讘讬谉 谞砖讬讗 讛讜转 谞讟专讗 注"驻 诪专讚讻讬 讻讜' 注"砖 讜讛讻讗 诇讗 讛讝讻讬专 专拽 诇注谞讬谉 讚诐 谞讚讜转讛 砖讝讛 讛讬讛 诪驻讜专住诐 讘讬讜转专 注"讬 砖讛讬转讛 诪专讗讛 讚诐 谞讚讜转讛 诇讞讻诪讬诐:


讻讗砖专 讛讬转讛 讘讗诪谞讛 讜讙讜' 讜讟讜讘诇转 讜讬讜砖讘转 讘讞讬拽讜 砖诇 诪专讚讻讬 讻讜'. 诇讻讗讜专讛 拽砖讛 诪讛讬讻讗 诪砖诪注 诇讬讛 诪讛讗讬 拽专讗 砖讛讬转讛 讬讜砖讘转 注转讛 讘讞讬拽讜 砖诇 诪专讚讻讬 讚讻讗砖专 讛讬转讛 讘讗诪谞讛 讜讙讜' 诇讗 诪砖诪注 讗诇讗 讚拽讗讬 讗诪讗诪专 诪专讚讻讬 讗住转专 注讜砖讛 讜注讜讚 讚讟讜讘诇转 驻专砖"讬 诪讞诪转 谞拽讬讜转 讜讛诇"诇 专讜讞爪转 讜谞专讗讛 讚讜讚讗讬 拽讗讬 讗讚诇注讬诇 讗诪讗诪专 诪专讚讻讬 讜讙讜诪专 砖讛讬转讛 注讜砖讛 注转讛 讻诪讜 砖讛讬转讛 讘讗诪谞讛 讗转讜 讜诇注谞讬谉 砖讛讬转讛 诪专讗讛 讚诐 谞讚讛 讻诪讜 砖讛讬转讛 讻讘专 拽讜讚诐 砖谞诇拽讞讛 诇讘讬转 讛诪诇讱 讗诇讗 诪砖讜诐 讚讜讚讗讬 讻讚讬 砖诇讗 转砖诪砖 讘谞讚讜转讛 注诐 讛诪诇讱 诇讗 讛讬转讛 讬讻讜诇讛 诇讬讝讛专 诪讚诐 谞讚讜转讛 讻诪"砖 讛转讜住' 砖讘讻诇 讬讜诐 讛讬讛 讛专砖注 诪爪讜讬 讗爪诇讛 讜讗讜谞住 讛讬讛 诇讛 讻讚讗诪专讬谞谉 驻专拽 讘谉 住讜专专 讜讗"讻 注"讻 讛讗 讚讛讬转讛 诪专讗讛 讚诐 谞讚讜转讛 诇讞讻诪讬诐 讻诪讜 砖讛讬转讛 讘讗诪谞讛 讗转讜 诪砖讜诐 讚讛讬转讛 讬讜砖讘转 讙诐 讗讝 讘讞讬拽讜 砖诇 诪专讚讻讬 讜谞讬讞讗 讚拽讗诪专 讗讞专 砖讛讬转讛 注讜诪讚转 诪讞讬拽讜 砖诇 讗讞砖讜专讜砖 讘讻诇 讬讜诐 讘注转 谞讚讜转讛 讗讞"讻 讻砖讘讗转讛 诇讬砖讘 讘讞讬拽讜 砖诇 诪专讚讻讬 诪拽讜讚诐 讝讛 讛讬转讛 讟讜讘诇转 诪诪砖 诇谞讚讜转讛 讗讞专 住驻讬专转 讬诪讬 谞讚讜转讛:


讛拽爪讬祝 讛拽讘"讛 讻讜' 诇注砖讜转 专爪讜谉 爪讚讬拽 讻讜' 讛讻讬 拽讗诪专 专爪讜谉 爪讚讬拽 砖讬讜住祝 讘讬拽砖 注诇 讻讱 讻诪"砖 讻讬 讗诐 讝讻专转谞讬 讗转讱 讜讙讜' 讜讛讜爪讗转谞讬 诪谉 讛讘讬转 讛讝讛 讗讘诇 诪专讚讻讬 诇讗 讘讬拽砖 注"讻 讗诇讗 砖讛拽讘"讛 注砖讛 诇讜 讝讛 砖讬讜讚注 诇讜 讛讚讘专 讜诇注砖讜转 诇讜 谞住 注讬"讝 讻诪"砖 讘诇讬诇讛 讛讛讜讗 谞讚讚讛 砖谞转 讜讙讜' 讜注谞讬谞讜 砖讛拽讘"讛 诪住讘讘 住讘讜转 讛驻讻讬讜转 诇爪讚讬拽讬诐 驻注诐 诇讛拽爪讬祝 讛讗讚讜谉 注诇 讛注讘讚 讜驻注诐 诇注讘讚 注诇 讛讗讚讜谉:


诪讬讜诐 砖讘讗转讛 讝讜 诇讗 专讗讬谞讜 砖讬谞讛 讻讜'. 谞专讗讛 砖讬爪讗 诇讛诐 讝讛 讛讚专砖 诪诪讛 砖拽专讗诐 砖讜诪专讬 讛住祝 砖讬砖 讘讝讛 砖谞讬 诪砖诪注讜转 讻讚注转 讛诪驻专砖讬诐 讗诐 砖讜诪专讬诐 讘讬转 讛诪诇讱 诪讘讞讜抓 讘诪拽讜诐 住祝 讛讘讬转 讻讬 讻谉 讚专讱 讛诪诇讻讬诐 砖诇讗 讬诇讱 讗讚诐 诇讘讬转 讛诪诇讱 砖诇讗 讘专砖讜转 讜讻诪讜讛讜 讜讬讚讬讛 注诇 讛住祝 讜讛讬讗 讘讗讛 讘住祝 讛讘讬转 讜砖讜诪专讬 讛住驻讬诐 诇讗讜讛诇 讜讗诐 诪诇砖讜谉 诪讝专拽 讜讻诪讜讛讜 诪谉 讛讚诐 讗砖专 讘住祝 讜注讜讚 讛专讘讛 讜诇讝讛 拽讗诪专 注"讬 砖讛讬讛 砖讜诪专讬 讛住祝 砖讜诪专讬 驻诇讟专讜谉 砖诇 诪诇讱 讜讻诪"砖 讘转专讙讜诐 讛讬讜 砖讜诪注讬谉 讚讘专 砖讘讬谞讜 讜诇讘讬谞讛 讜讗诪专讜 砖诇讗 专讗讬谞讜 砖讬谞讛 讘注讬谞讬谞讜 讘讗 讜谞讟讬诇 讗专住 讘住驻诇 讻讜' 讚讛讬讬谞讜 砖讜诪专讬 讛住祝 砖讛讬讜 诪诪讜谞讬诐 讙诐 注诇 住驻诇讬 讜诪讝专拽讬 讛诪诇讱 砖讛讬讛 专讜讞抓 讘讛谉 讗讜 砖讜转讛 讘讛谉 讜讗"诇 讜讛诇讗 讗讬谉 诪砖诪专转讬 讻讜' 专"诇 砖诇讗 讛讬讛 诪砖诪专转诐 砖讜讛 讻讙讜谉 砖讗讞讚 诪讛诐 讛讬讛 砖讜诪专 讘驻转讞 讛诪诇讱 讞爪讬 讛讬讜诐 讘砖讞专讬转 讜讛讘' 讞爪讬 讛砖谞讬讛 砖诇 讛讬讜诐 讜讻谉 讘诇讬诇讛 讜讻讚讬 砖讬讘讬讗 讗讞讚 诪讛诐 讗专住 诪诪拽讜诐 砖讛讬讛 砖诐 爪专讬讱 诇砖讛讜转 讻诇 讛讬讜诐 讗讜 诇讬诇讛 讬讜转专 诪讻讚讬 诪砖诪专转讜 砖讗诐 讛讬讛 诪砖诪专转谉 砖讜讛 砖诇讗 讛讬讛 诇讻诇 讗' 砖讬注讜专 拽讘讜注 诇讜 诇砖诪讬专讛 讗诇讗 砖讛讬讜 砖讜诪专讬谉 讘讬讞讚 讛讬讛 讬讻讜诇 讗讞讚 诪讛谉 诇砖诪讜专 砖诐 讜砖谞讬 讛讬讛 讬讻讜诇 诇讬诇讱 诇讛讘讬讗 砖诐 讛讗专住 诪诪拽讜诐 砖讛讬讛 讜讻讬讜谉 讚讗讬谉 诪砖诪专转讬 讜诪砖诪专转讱 砖讜讛 讻讗讞讚 讻讬 讻砖讗谞讬 讗诇讱 诇讛砖讛讜转 讬讜诐 讗讞讚 转讛讗 诪砖诪专转讬 讛拽讘讜注 诇讬 讘讟讬诇讛 讘诇讗 诪砖诪专 讜讬专讙讬砖讜 讘讚讘专 讜讗"诇 讞讘讬专讜 砖诇讗 讬讛讬讛 诪砖诪专转讱 讘讟讬诇讛 砖讗谞讬 讗砖诪讜专 诪砖诪专转讬 讜诪砖诪专转讱 讜拽讗诪专 讜讛讬讬谞讜 讚讻转讬讘 讜讬讘拽砖 讛讚讘专 讜讬诪爪讗 讚诪"诪 讛专讙讬砖讜 讘讚讘专 诇驻讬 砖诪爪讗讜 砖诇讗 讛讬讜 讘诪砖诪专转谉 砖讬讚注讜 诪砖诪专转谉 讛拽讘讜注 讜讝讛 砖诪专 砖诇讗 讛讬讛 讘诪砖诪专转 砖诇讜 讜讗讜转讜 砖讛讬转讛 诪砖诪专转讜 拽讘讜注 讗讝 诇讗 讛讬讛 砖诐 讜讘拽砖讜 讛讚讘专 讜谞转讜讚注 诇讛诐 砖讛诇讱 诇讛讘讬讗 讗专住 诇砖诐 讜专砖"讬 驻讬专砖 讗转讛 诪诪讜谞讛 注诇 注讘讜讚讛 讗讞转 讜讗谞讬 诪诪讜谞讛 注诇 注讘讜讚讛 讗讞专转 注"讻 讜诇砖讜谉 讗讬谉 诪砖诪专转讱 讜诪砖诪专转 砖诇讬 砖讜讛 讗讬谞讜 诪砖诪注 讻谉 砖讛专讬 砖谞讬讛诐 砖讜诪专讬 讛住祝 讛讬讜 讜讚专讻讜 诇讗 讬讚注转讬:


诪讗讬 讗讞专 讻讜'. 讜讻讛"讙 讗诪专讬谞谉 讘住"驻 讛谞讞谞拽讬诐 诪讗讬 讗讞专 讗讞专 讚讘专讬讜 砖诇 砖讟谉 讻讜' 讜注"砖 讚讘专讬 讛专讗"诐 讘讞讜诪砖 讜讻讘专 讻转讘谞讜 砖诐 讜诇诪"讚 谞诪讬 讚讗讞专 诪讜驻诇讙 讛讜讗 诪"诪 诪砖诪注 砖讘住讘转 讛讚讘专讬诐 砖讝讜讻专 诇注讬诇 诪讬谞讬讛 讘讗 讛注谞讬谉 砖讝讻专 讻讗谉 讜讻讛"讙 讬砖 诇驻专砖 讻讗谉 讗讞专 砖讘专讗 讛拽讘"讛 诇讛诐 专驻讜讗讛 讻讜' 讗讘诇 讗讜"讛 讗讬谞讜 讻谉 诪讻讛 讻讜' 讜注谞讬谞讜 讻讬 讻讘专 讛讘讟讬讞谞讜 讛拽讘"讛 讻讬 讗注砖讛 讻诇讛 讘讻诇 讛讙讜讬诐 讙讜' 讗讱 讗讜转讱 诇讗 讗注砖讛 讻诇讛 讜讬住专转讬讱 诇诪砖驻讟 讙讜' 讚讛讬讬谞讜 讛讬住讜专讬谉 讛讘讗讬谉 注诇 讬砖专讗诇 诇讗 讘讗讜 诇讻诇讜转谉 专拽 诇诪专拽 讞讟讗诐 讜讛讬讬谞讜 专驻讜讗转谉 诪讜讻谞转 拽讜讚诐 诇诪讻讛 讚讜讚讗讬 讬专驻讗讜 诪砖讗"讻 讘讗讜"讛 讚讗驻砖专 砖讬注砖讜 讻诇讛 讜诇讗 讬讘讗讜 诇讬讚讬 专驻讜讗讛 讗讱 讗诐 讬砖讜讘讜 讗驻砖专 砖讬讘讗讜 讗讞专 讻讱 诇专驻讜讗讛 讻诪"砖 讘讛讜 谞讙讜祝 讜专驻讜讗 讜砖讘讜 注讚 讛' 讜讙讜':


讘转讞诇讛 讘诪专讚讻讬 诇讘讚讜 讻讜'. 讚诇讗 讛讜"诇 诇诪讻转讘 专拽 讻讬 讛讙讬讚讜 诇讜 讻讬 讛讜讗 讬讛讜讚讬 讜讬讘拽砖 讙讜' 讜注"讻 讚专砖讜 注诐 诪专讚讻讬 诪谞讜 专讘谞谉 诪诇砖讜谉 注诪讬转讬 讘转讜专讛 讛讜讗:


讛驻讬诇 驻讜专 讛讜讗 讛讙讜专诇 讻讜' 讗诪专 谞驻诇 诇讬 驻讜专 讘讬专讞 讻讜'. 讚诇驻讬 驻砖讜讟讜 讻驻专砖"讬 讘诪讙讬诇讛 砖讛讻转讜讘 诪驻专砖 诪讛讜 讛驻讜专 讛讜讗 讛讙讜专诇 诇讗 讛讜讛 讗讬爪讟专讬讱 诇讬讛 诇讻转讜讘 讗诇讗 讛驻讬诇 讙讜专诇 讙讜' 讜诇讻讱 讚专砖讜 讻砖讛驻讬诇 驻讜专 砖诪讞 讘讚注转讜 注诇 讙讜专诇 讝讛 砖讛讜讗 讬专讞 砖诪转 讘讜 诪砖讛 讜诇讗 讛讬讛 讬讜讚注 讻讜' 讜讘讝' 讘讗讚专 谞讜诇讚 讻讜' 讚诪讬转转讜 诪驻讜专砖 讘拽爪转 诪转讜讱 讛讻转讜讘讬诐 砖讘讝' 讘讗讚专 诪转 讻讚讗诪专讬谞谉 住驻"拽 讚拽讚讜砖讬谉 诪讚讻转讬讘 讜讬诪转 砖诐 诪砖讛 注讘讚 讙讜' 讜讻转讬讘 讜讬讘讻讜 讙讜' 爪讗 诪讛谉 诇"讙 诇诪驻专注 讛讗 诇诪讚转 砖讘讝' 讘讗讚专 诪转 诪砖讛 讗讘诇 砖谞讜诇讚 讘讝' 讘讗讚专 讗讬谞讜 诪驻讜专砖 讗诇讗 诪讚专砖 讞讻诪讬诐 讛讜讗 砖诐 诪讚讻转讬讘 诪讗讛 讜注砖专讬诐 砖谞讛 讗谞讻讬 讛讬讜诐 诪转"诇 讛讬讜诐 诪诇诪讚 砖讛拽讘"讛 诪诪诇讗 砖谞讜转讬讛诐 砖诇 爪讚讬拽讬诐 诪讬讜诐 诇讬讜诐 讻讜' 讜讝讛 讛讚专砖 诇讗 讛讬讛 讬讜讚注 讛诪谉 讜谞专讗讛 谞诪讬 诪讛 砖讚拽讚拽 诇讜诪专 砖讘讝' 讘讗讚专 诪转 砖砖诪讞 谞诪讬 讘讬讜诐 讛诪讬转讛 砖讛驻讬诇 讙讜专诇 诪讬讜诐 诇讬讜诐 讚讛讬讬谞讜 讘讗讬讝讛 讬讜诐 讘讞讚砖 谞驻诇 讛讙讜专诇 讘讬"讙 讘讗讚专 砖讛讜讗 讘转讜讱 讝' 讬诪讬 讗讘讜诇讜转 砖诇 诪砖讛 砖讛讬讛 诪讬转转讜 讘讝' 讘讗讚专:


讬砖谞讜 注诐 讗讞讚 讻讜' 诇讬讻讗 讚讬讚注 诇讬砖谞讗 讘讬砖讗 讻讜'. 诪砖讜诐 讚讬转讜专讗 讚拽专讗 讜诇砖讜谞讜转 讻驻讜诇讬诐 讗讬讻讗 讘讛讗讬 拽专讗 讬砖谞讜 诇讗 讛"诇 诇诪讻转讘 专拽 讬砖 讜注"讻 讚专砖讜 砖讗"诇 砖讬砖谞讜 诪谉 讛诪爪讜转 诪诇砖讜谉 砖讬谞讜讬 砖诪砖谞讬谉 诪爪讜转谉 讗"谞 诪诇砖讜谉 砖讬谞讛 砖讬砖谞讬诐 诪谉 讛诪爪讜转 讜讻谉 讛讜讗 讘讬诇拽讜讟 讜讚诪诇转 讗讞讚 砖讛讜讗 诪讬讜转专 讚专砖讜 讚讗"诇 讻讜' 讗讬转 讘讛讜 专讘谞谉 砖讬讙讬谞讜 注诇讬讛诐 讘诪注砖讬讛诐 讛讟讜讘讬诐 讗"诇 注诐 讗讞讚 讻诪讜 砖砖讗专 注诐 讗讬谞谉 讘诪爪讜转 讻讱 讛专讘谞谉 砖讘讛诐 讗讬谞谉 诪拽讬讬诪讬谉 诪爪讜转 讜讗诪专 诪驻讜讝专 砖诪讗 转讗诪专 拽专讞讛 讻讜' 讚诪讚讬谞讛 讗' 拽专讞讛 讜讞专讬讘讛 诪讝讬拽讛 讙诐 诇砖讗专 诪讚讬谞讜转 诪砖讜诐 讞讜专讘讛 砖讘讬谞讬讛诐 诪驻讜讝专讬谉 讻讜' 讜讗诪专 讜诪驻讜专讚 诪诇讛 诪讬讜转专转 诇讚专讜砖 砖诪讗 讗讬讻讗 诇讘专讬讜转 讛谞讗讛 诪讬谞讬讬讛讜 讜讟讜讘讛 讛讜讗 砖讬讛讜 诪驻讜讝专讬谉 诇讛讬讟讬讘 诇专讘讬诐 转"诇 讜诪驻讜专讚 砖讗讬谞谉 注讜砖讬谉 驻讬专讜转 讻驻专讚讛 讝讜 讻讜' 讗讬谉 诇讘专讬讜转 讛谞讗讛 诪讛谉 讚诇注谞讬谉 讛谞讗讛 诇诪诇讻讜转 讛讗 讗诪专 讜讗转 讚转讬 讛诪诇讱 讗讬谞诐 注讜砖讬谉 讚诪驻拽讬 讻讜' 讻驻专砖"讬 讜讗诪专 讜砖诪讗 转讗诪专 讗讬讻讗 诪讚讬谞转讗 讻讜' 驻专砖"讬 诪讚讬谞讛 拽讟谞讛 注讻"诇 讜讛讜讗 讚讞讜拽 讚讗讻转讬 讘讻诇诇 诪驻讜讝专 讘讬谉 讛注诪讬诐 讛讜讗 讜讬砖 诇驻专砖 讚砖诪讗 转讗诪专 讗讬讻讗 诪讚讬谞讛 诪讬谞讬讬讛讜 诇拽讘爪诐 诇诪拽讜诐 讗' 讜诇讬讬砖讘诐 砖诐 转"诇 讘讻诇 诪讚讬谞讜转 诪诇讻讜转讱 砖讛诐 拽讻"讝 诪讚讬谞讜转 砖诪诇讱 讘讻讬驻讛 讛诐 诪驻讜讝专讬诐 讜讗"讗 诇拽讘爪诐 诇诪拽讜诐 讗' 讜讗诪专 讜讚转讬讛诐 砖讜谞讜转 诪讻诇 注诐 诇驻讬 驻砖讜讟讜 讛诇"诇 讚转讬讛诐 砖讜谞讜转 诪讻诇 讚转 讜注"讻 讚专砖讜 讜讚转讬讛诐 砖讜谞讜转 诇驻专讜砖 诪讻诇 注诐 讚诇讗 讗讻诇讬 讻讜' 讜诇讗 谞住讘讬 讻讜' 讜讗诪专 讜讗转 讚转讬 讛诪诇讱 讗讬谞谉 注讜砖讬谉 讚讛讬讬谞讜 诪诇讗讻转 讛诪诇讱 讗讬谞谉 注讜砖讬谉 讘讻讜诇讬 砖转讗 讻讗讬诇讜 讛讜讗 砖讘转 讚讗住讜专讬谉 讘讻诇 诪诇讗讻讛 讜讻讗讬诇讜 讛讜讗 驻住讞 砖讬爪讗讜 诇讞讬专讜转 驻讟讜专讬谉 诪讻诇 注讘讜讚转 讛诪诇讱 讜讗诪专 讜诇诪诇讱 讗讬谉 砖讜讛 讻讜' 诇驻讬 驻砖讟讬讛 诇讗 讛诇"诇 专拽 讜讗讬谉 砖讜讛 诇讛谞讬讞诐 讜诪讚讻转讘 讜诇诪诇讱 讛"拽 讚讗驻讬' 诇诪诇讱 诪讘讝讬诐 讜讗诐 讗讚讜谞讬 讛诪诇讱 谞讜讙注 讻讜' 讜讗讬谉 专讗讜讬 诇讛谞讬讞诐:


讜注砖专转 讗诇驻讬诐 讙讜' 砖注转讬讚 讛诪谉 诇砖拽讜诇 砖拽诇讬诐 讻讜' 诇驻讬讻讱 讛拽讚讬诐 砖拽诇讬讛诐 讻讜'. 注砖专转 讗诇驻讬诐 讻讻专 讻住祝 注讜诇讬谉 讞爪讬 砖拽诇 诇讻"讗 诪讬砖专讗诇 诇诪"讚 讗诇祝 讻讜' 讻"驻 讛转讜住' 诇拽诪谉 讜注讬讬谉 讘讞讝拽讜谞讬:


讜讛讬讬谞讜 讚转谞谉 讘讗' 讘讗讚专 诪砖诪讬注讬谉 注诇 讛砖拽诇讬诐 讻讜'. 讝诪谉 谞转讬谞转 讛砖拽诇讬诐 拽讜讚诐 专"讞 谞讬住谉 讻讚讬 砖讬讘讬讗讜 拽专讘谞讜转 诪转专讜诪讛 讞讚砖讛 讜讝讛 诪驻讜专砖 讘转讜专讛 讗讘诇 砖诪砖诪讬注讬谉 注诇讬讛诐 讘讗' 讘讗讚专 讗讬谞讜 诪驻讜专砖 讘转讜专讛 讗诇讗 讚讞讻诪讬诐 砖讬注专讜 诇讛讻专讬讝 注诇讬讛谉 诇' 讬讜诐 诪拽讜讚诐 讚讛讬讬谞讜 讘讗' 讘讗讚专 讜讛拽讚讬诐 砖拽诇讬讛谉 讚拽讗诪专 讛讻讗 讛讬讬谞讜 诇讛讻专讬讝 注诇讬讛谉:





专砖"砖

讙诪专讗 诇讗 讬讙专注 诪爪讚讬拽 注讬谞讜 讻讜'. 注讞"讗 讜讞讻诐 注讚讬祝 诪谞讘讬讗 讻讬 讻谉 诪讘讜讗专 讘讘"专 驻注"讗 讜注"注 专"驻 谞砖讗:



砖诐 讗"诇 讜诪讗讬 专诪讗讜转讬'. 讻"讛 讘注"讬 讜讘讙诪' 讚讘"讘:



砖诐 讗诪专 专讘讛 讘专 诇讬诪讗 诪砖诪讬讛 讚专讘. 讜讻谉 诪爪讗谞讜 讘专"讛 (讚):



专砖"讬 讚"讛 诪住专转谉. 讜讛讜讗 爪谞讬注讜转 砖诇讗 讬转驻专住诐 讛讚讘专 讻讜'. 转讬诪讛 砖讛专讬 讛讙诪专讗 讗讜诪专转 讟注诐 讗讞专 讛砖转讗 诪讬讻住驻讗 讗讞转讗讬 讜诇注讚"谞 讚讛爪谞讬注讜转 讛讬讗 砖诇讗 讙诇转讛 诇讬注拽讘 砖讚注转 讗讘讬讛 诇讛讞诇讬驻讛 讜讛讬讛 讬注拽讘 诪砖转诪专 讘讝讛 砖诇讗 讬讘讗 诇讻讱 讜讛讗 讛爪谞讬注讜转 讚砖讗讜诇 讜讗住转专 谞诪讬 讛讬转讛 讛砖转讬拽讛 讜讻谉 讘讘"专 驻注"讗 专讞诇 转驻住讛 驻诇讱 砖转讬拽讛 讜注诪讚讜 讻诇 讘谞讬讛 讻讜' 注"砖:



专砖"讬 讚"讛 讜讗诐 讛讙讬住. 讘讗讬谉 诇讬讚讬 注谞讬讜转. 讚住讬驻讬' 讬诇讻讚讜谉 讘讞讘诇讬 注讜谞讬:





讛讙讛讜转 讬注讘"抓

砖讛讬转讛 注讜诪讚转 诪讞讬拽讜 砖诇 讗讞砖讜专讜砖 讜讟讜讘诇转 讻讜'. 谞"讘 砖诇讗 转讟诪讗 讗转 诪专讚讻讬 讜讗转 讞讜诇讬讜 砖讛专讬 讙讝专讜 注诇 讛注讜状讙 砖讬讛讬讜 讻讝讘讬诐 诇讻诇 讚讘专讬讛诐 讗注"驻 砖讛讜讗 诪讬状讞 讚讘专 诪讞诪讬专 讛讬讛 诇注爪诪讜 讘讻讱 讜诪讟讜诪讗转 讗专抓 讛注诪讬诐 诇讗 讛讬讛 讗驻砖专 诇讛讝讛专:


砖诐 状讗诪专 诇讜" 讜讛诇讗 讻讜壮. 谞状讘 讘讙转谉 诇转专砖 讗讜 讗讬驻讻讗:


砖诐 讜讛讬讬谞讜 讚讻转讬讘 讜讬讘讜拽砖 讻讜'. 谞状讘 讚讗讬 诪砖讜诐 讗专住 砖诪讗 讗讞专 讛讟讬诇 讛讗专住 讜讬讻诇讜 诇讞砖讚讜 诇诪专讚讻讬 注爪诪讜 讘讻讱:





讘谉 讬讛讜讬讚注

讜旨诪址讗讬 爪职谞执讬注讜旨转 讛指讬职转指讛 讘旨指讛旨 讘旨职专指讞值诇? 讚旨执讻职转执讬讘 (讘专讗砖讬转 讻讟, 讬讘): '讜址讬址旨讙值旨讚 讬址注植拽止讘 诇职专指讞值诇 讻执旨讬 讗植讞执讬 讗指讘执讬讛指 讛讜旨讗' 讜职讻讜旨'. 拽砖讛 诪讛 砖诪住专讛 讛住讬诪谞讬诐 讗讬谉 讝讛 注谞讬谉 爪谞讬注讜转 讗诇讗 讝讛讜 诪诪讚转 讛专讞诪谞讜转 讜讙诪讬诇讜转 讞住讚讬诐!
讜谞专讗讛 诇讬 讘住"讚 讚诪住讬专转 讛住讬诪谞讬诐 诇讗 讛讜注讬诇讛 讗诇讗 注诇 讬讚讬 讛爪谞讬注讜转 砖诇讛, 讚诪谞讛讙讜 砖诇 注讜诇诐 讗讬谉 讛谞砖讬诐 讜讛讘转讜诇讜转 诪住转讬专讜转 注爪诪谉 诪讗谞砖讬诐 讛拽专讜讘讬诐 砖诇讛诐, 讜讻诇 砖讻谉 专讞诇 砖讻讘专 拽讚砖讛 讬注拽讘 讗讘讬谞讜 注"讛 讘砖讘注 砖谞讬诐, 讜讻讘专 专讗讛 讗讜转讛 驻注诐 讗讞转 讘爪讗谉 讜讚讘专 注转讛 讗专讜讻讜转 讜拽爪专讜转, 讗讱 讛讬讗 诪专讜讘 爪谞讬注讜转讛 诇讗 专讗讛 讗讜转讛 讬注拽讘 讗讘讬谞讜 注"讛 讗驻讬诇讜 驻注诐 讗讞转 讗讞专 讗讜转讛 讛驻注诐 砖讚讘专 注诪讛 讘爪讗谉, 诇讗 讘讘讬转 讗讘讬讛 讜诇讗 讘讞讜抓, 讻讬 诪讗讜转讜 讛驻注诐 诇讗 讛讬转讛 讬讜爪讗讛 诪讞讜抓 诇讘讬转 讻诇诇, 讜讻讗砖专 讬讝讚诪谉 砖讬讘讗 讬注拽讘 讗讘讬谞讜 注"讛 诇讘讬转 讗讘讬讛 讘砖讘讬诇 讗讬讝讛 注住拽 诇爪讜专讱 讛爪讗谉, 诇讗 讛讬转讛 谞专讗讬转 诇驻谞讬讜 讜诇讗 讛讬讛 专讜讗讛, 讜讝讜 讛爪谞讬注讜转 住讬讘讘讛 砖诪住讬专转 讛住讬诪谞讬诐 诇讗讞讜转讛 注砖讜 驻专讬, 讜讛讜注讬诇讜 诇讗讞讜转讛 砖诇讗 讬专讙讬砖 讘讛 讬注拽讘 讗讘讬谞讜 注"讛, 讬注谉 砖讗诐 讛讬讛 讬注拽讘 讗讘讬谞讜 注"讛 专讜讗讛 讗讜转讛 讘讘讬转 讗讘讬讛 讘转讜讱 诪砖讱 讛砖讘注 砖谞讬诐, 讗祝 注诇 驻讬 砖讘讗讜转讛 讛诇讬诇讛 砖诇 讛讞讜驻讛 砖诇讞 诇讘谉 转讬谞讜拽讜转 讜讻讬讘讜 讛谞讬专讜转, 讜谞讻谞住 讬注拽讘 讗讘讬谞讜 注"讛 诇讞讚专 讘讞讜砖讱 讜诇讗 讛讬讛 讗驻砖专 砖讬讚诇讬拽 讛谞专 诇专讗讜转, 讻讬 讗讜转讛 诇讬诇讛 讛讬转讛 诇讬诇 砖讘转, 讜讻讗砖专 讛讘讗转讬 讘讚专砖讜转讬 注诇 讛转讜专讛 讘砖诐 讙讜专讬 讛讗专"讬 讝"诇 注诐 讻诇 讝讛 讜讚讗讬 讗讬 讗驻砖专 砖讬讛讬讜 专讞诇 讜诇讗讛 讚讜诪讬谉 讝讛 诇讝讛 讘拽讜诪讛 讜讘注讜讘讬 讛讙讜祝, 注诇 讻谉 讗诐 诇讗 专讗讛 驻谞讬讛 讛讬讛 诪专讙讬砖 讘讗讞讬讝转讜 讘讛 讘讙讜驻讛 诪爪讚 讛拽讜诪讛 讜注讜讘讬 讛讙讜祝 讜诪讛 讛讬讜 诪讜注讬诇讬谉 讛住讬诪谞讬诐? 讗讱 讛讜讗讬诇 讜讛讬转讛 爪谞讜注讛 砖诇讗 专讗讛 讗讜转讛 讻诇 讗讜转诐 诪砖讱 砖讘注 砖谞讬诐 诇讗 讛讻讬专 讘砖讬注讜专 拽讜诪转讛 讜注讜讘讬讛 讜讻诪讜转讛! 讜诇讻谉 讛讜注讬诇讜 讛住诪谞讬诐 诇诇讗讛, 讜讘讗 注诇讬讛 讘讞砖讘讜 砖讛讬讗 专讞诇 讜谞诪爪讗 砖讛爪谞讬注讜转 讛讬讗 讛砖诇讬诪讛 驻讜注诇 讛讟讜讘 砖诇 诪住讬专转 讛住讬诪谞讬诐.



讜职讻执讬 讗植讞执讬 讗指讘执讬讛指 讛讜旨讗? 讜职讛址诇旨止讗 讘旨侄谉 讗植讞讜止转 讗指讘执讬讛指 讛讜旨讗!?. 讛拽砖讛 讛专讘 讟讜专讬 讗讘谉 讝"诇 讚讛讗 诪爪讬谞讜 讘诇讜讟 讘谉 讗讞讬讜 砖诇 讗讘专讛诐 讗讘讬谞讜 注"讛 讚讗诪专 诇讜 讗讘专讛诐 (讘专讗砖讬转 讬讙, 讞) '讻执旨讬 讗植谞指砖执讈讬诐 讗址讞执讬诐 讗植谞指讞职谞讜旨', 讜讗祝 注诇 讙讘 讚专砖"讬 讻转讘 砖讛讬讜 讚讜诪讬谉 讘拽诇住转专 驻谞讬诐, 诪讻诇 诪拽讜诐 讘讙诪专讗 讚讬讘诪讜转 讗诪专讬谞谉 讛讜讗讬诇 讜讛讜讗 讘谉 讗讞讬讜 拽专讬 诇讬讛 讗讞? 讜转讬专抓 讚讛讻讗 讚讬讬拽 诪砖讜诐 讚讻转讬讘 (讘专讗砖讬转 讻讟, 讬讘) '讜职讻执讬 讘侄谉 专执讘职拽指讛 讛讜旨讗', 讜诇诪讗讬 讗爪讟专讬讱 诇讜诪专 '讗植讞执讬 讗指讘执讬讛指 讛讜旨讗'? 砖诪注 诪讬谞讛 讗讞讬讜 讘专诪讗讜转! 注讬讬谉 砖诐. 讜讚讘专讬讜 转诪讜讛讬诐 讚讻讗谉 诇讗 讗诪专 诇诪讛 诇讬讛 诇诪讬诪专 '讻执旨讬 讗植讞执讬 讗指讘执讬讛指 讛讜旨讗' 讗诇讗 讛拽砖讛 '讜职讻执讬 讗植讞执讬 讗指讘执讬讛指 讛讜旨讗?' 讜诪讗讬 诪转专抓 讛专讘 讝"诇?
讜谞专讗讛 诇讬 讘住"讚 诇转专抓 拽讜砖讬转讜 讚讛转诐 讗讘专讛诐 讗讘讬谞讜 注"讛 砖讛讜讗 讛讙讚讜诇 讗讜诪专 讻谉 诇讘谉 讗讞讬讜 砖讛讜讗 讛拽讟谉 讘讚专讱 注谞讜讛 讜讞讬讘讛 '讻执旨讬 讗址讞执讬诐 讗植谞指讞职谞讜旨' 讻诇讜诪专 讗转讛 讞砖讜讘 讗爪诇讬 讻讗讘讬讱 诪诪砖 砖讛讜讗 讗讞讬, 讜讘讜讚讗讬 诇讜讟 诇讗 讛讬讛 讗讜诪专 讻谉 诇讗讘专讛诐 '讗植谞指砖执讈讬诐 讗址讞执讬诐 讗植谞指讞职谞讜旨' 讚讗讬谞讜 讚专讱 讗专抓 砖讬讗诪专 诇讚讜讚讜 讛讙讚讜诇 讗转讛 讞砖讜讘 讗爪诇讬 讻诪讜 讗讞讬, 讜注诇 讻谉 讻讗谉 讗讬 讗驻砖专 诇讜诪专 讚讬注拽讘 讗讘讬谞讜 注"讛 拽讜专讗 诇讚讜讚讜 诇讘谉 讗讞讬 讻诇讜诪专 讞砖讜讘 讗爪诇讬 讻讗讞讬 讚讗讬谉 讝讛 诪砖讜专转 讚专讱 讗专抓, 讜诇讛讻讬 诪拽砖讬 讜职讻执讬 讗植讞执讬 讗指讘执讬讛指 讛讜旨讗? 讛址诇旨止讗 讘旨侄谉 讗植讞讜止转 讗指讘执讬讛指 讛讜旨讗!? 讚诇讘谉 讛讜讗 讚讜讚讜, 讜讗讬 讗驻砖专 诇驻专砖 讻讜谞转讜 讚讗诪专 注诇 讚讜讚讜 砖讛讜讗 谞讞砖讘 讻讗讞讬讜.
讜注讜讚 谞专讗讛 诇讬 讘住"讚 讻讗谉 讘讗 诇讛讙讬讚 诇专讞诇 讚讘专 讞讚砖 讗砖专 诇讗 讛讬转讛 讬讜讚注转 讗讜转讜, 讚谞讞转 诇讛讙讬讚 诇讛 砖讛讜讗 拽专讜讘 砖诇讛 讜讗讬讱 讛讬讗 讛拽讜专讘讛 砖讬砖 诇讜 注诪讛, 讜注诇 讻谉 讜讚讗讬 讬转谉 诇讛 讬讚讬注讛 注诇 讗讜驻谉 讛拽讜专讘讛 讻驻讬 诪讛 砖讛讜讗 讘讗诪转, 讜诇讗 讬讚讘专 讘诇砖讜谉 诪砖诇 讜诪诇讬爪讛, 诪讛 砖讗讬谉 讻谉 讙讘讬 讗讘专讛诐 讗讘讬谞讜 注"讛 诇讗 讘讗 诇讬转谉 讬讚讬注讛 诇诇讜讟 注诇 讗讜驻谉 讛拽讜专讘讛 砖诇讜 讗讬讱 讛讜讛 注诪讜, 讚讝讛 讬讜讚注 诇讜讟 砖讗讘专讛诐 讗讘讬谞讜 注"讛 讛讜讗 讚讜讚讜, 讜专拽 讚讘专 注诪讜 讘诇砖讜谉 诪诇讬爪讛 讻驻讬 诪讛 砖专讗讜讬 诇讜诪专 诇驻讬 讛注谞讬谉 讚'讗址诇 谞指讗 转职讛执讬 诪职专执讬讘指讛 讘值旨讬谞执讬 讜旨讘值讬谞侄讬讱指 讜旨讘值讬谉 专止注址讬 讜旨讘值讬谉 专止注侄讬讱指 讻执旨讬 讗植谞指砖执讈讬诐 讗址讞执讬诐 讗植谞指讞职谞讜旨'.



讗指诪址专 诇指讛旨: 讜旨诪址讗讬 专址诪旨指讗讜旨转值讛旨?. 诪拽砖讬诐 讗诪讗讬 诇讗 砖讗诇 诪诪谞讛 砖讗诇讛 讝讜 诪转讞诇讛 讘注转 砖讗诪专讛 诇讜 '讗址讘旨指讗 专址诪旨址讗讬 讛讜旨讗'?
讜谞专讗讛 诇讬 讘住"讚 讚讘转讞讬诇讛 讞砖讘 讗诐 讬砖讗诇 注诇 讝讗转 诇讗 转讙讬讚 诇讜 讗讜驻谉 讛专诪讗讜转, 讻讬 转讗诪专 讗讜诇讬 讝讛 讛讜讗 讗讬砖 转诐 砖讗讬谞讜 讬讜讚注 讗讬讱 注讜砖讬谉 专诪讗讜转, 讜讻讬爪讚 讗讙讬讚 诇讜 讗讜驻谞讬诐 讜讛诪爪讗讜转 砖诇 专诪讗讜转 砖讘讝讛 讗注砖讛 诪讻砖讜诇 砖讙诐 讛讜讗 讬讚注 讗讬讱 注讜砖讬谉 专诪讗讜转, 讜讬注砖讛 讛讜讗 讙诐 讻谉 诇讗讞专讬诐 讻讬讜爪讗 讘讝讛, 讘专诐 讗讞专 砖讗诪专 诇讛 砖讙诐 讗谞讬 专诪讗讬 讜驻拽讞 讘专诪讗讜转 讬讜转专 诪诪谞讜! 砖讗诇 诇讛 诪讗讬 专诪讗讜转讬讛? 讻讬 注转讛 诇讗 转讞讜砖 驻谉 讛讙讚转讛 讗讜驻谉 讛专诪讗讜转 转讛讬讛 诇讜 诇诪讻砖讜诇, 砖讬讘讬谉 讗讬讱 注讜砖讬谉 专诪讗讜转 诪讗讞专 砖讛讜讗 驻拽讞 讘注谞讬谞讬诐 讗诇讜 讘诇讗讜 讛讻讬.



讜职讗侄住职转旨值专 诪址讗讬 讛执讬讗? 讚旨执讻职转执讬讘 (讗住转专 讘, 讻): '讗值讬谉 讗侄住职转值旨专 诪址讙侄旨讚侄转 诪讜止诇址讚职转指旨讛旨 讜职讗侄转 注址诪指旨讛旨 讻址旨讗植砖侄讈专 爪执讜指旨讛 注指诇侄讬讛指 诪指专职讚殖旨讻指讬'. 讻讱 讛讙专住讗 讘注讬谉 讬注拽讘 讗讘诇 讘讙诪专讗 讚讬讚谉 诇讗 讛讘讬讗 驻住讜拽 注诇 讝讛. 诪拽砖讬诐 注诇 讙专住讗 讝讜 讗诪讗讬 诇讗 讛讘讬讗 诪驻住讜拽 讛拽讜讚诐 讚讗讬谉 讗住转专 诪讙讚转 注诪讛 讜诪讜诇讚转讛?
讜谞专讗讛 诇讬 讘住"讚 诪讗讜转讜 驻住讜拽 诇讬讻讗 讛讜讻讞讛 注诇 爪谞讬注讜转, 讚讬砖 诇讜诪专 讻讬讜谉 讚诪专讚讻讬 爪讜讛 砖诇讗 转讙讬讚! 诇诪讛 转注砖讛 讛驻讱 专爪讜谞讜? 讚诪讛 讛驻住讚 讬砖 诇讛 讘讚讘专 讝讛 讗诐 转注砖讛 专爪讜谞讜 砖诇讗 转讙讬讚? 讗讱 讻讗谉 砖专讜讗讛 砖讬砖 诇讛 讛讬讝拽 讗诐 诇讗 转讙讬讚, 砖专讜爪讛 诇讛讘讬讗 诇讛 爪专讛 讘爪讬讚讛 讘讛拽讘抓 讘转讜诇讜转 砖谞讬转, 讜讗诐 转讙讬讚 讬讘讟诇 讚讘专 讝讛 讜注诐 讻诇 讝讛 谞讝讛专讛 讘讝讛 砖诇讗 转讙讬讚, 谞诪爪讗 讬砖 讘讛 诪讚转 爪谞讬注讜转 讜诇讻讱 诇讗 讞砖讛 注诇 谞讝拽 讜讛驻住讚 讻讘讜讚讛 讘爪专讛 砖诪讘讬讗 诇讛 讘爪讬讚讛!
讜专讗讬转讬 诇讛专讘 注讬讜谉 讬注拽讘 讝"诇 砖谞专讙砖 讘拽讜砖讬讗 讝讜, 讜转讬专抓 讚讛砖转讗 砖谞讟诇 注讬爪讛 诪诪专讚讻讬 讜谞转谉 诇讜 注爪讛 讘讻讱, 谞诪爪讗 砖讙诐 诪专讚讻讬 专讜爪讛 砖转讙讬讚 讜讗驻讬诇讜 讛讻讬 诇讗 讛讙讬讚讛 砖诪注 诪讬谞讛 诪讞诪转 爪谞讬注讜转 注讘讚讛 注讬讬谉 砖诐. 讜讚讘专讬讜 转诪讜讛讬谉 讚讜讚讗讬 讛讬讗 诇讗 讬讚注讛 讚诪专讚讻讬 谞转谉 诇讜 注爪讛 注诇 讝讗转, 讜讗诐 诪专讚讻讬 讛讜讚讬注 诇讛 砖讻讱 讜讻讱 谞转转讬 诇讜 注爪讛, 讜讚讗讬 讛讙讬讚 诇讛 砖注爪讛 讝讜 谞转谞讛 诇驻谞讬诐 讻讚讬 诇讛驻讬住 讚注转讜, 砖诇讗 讬讞砖讚讛讜 砖讬讜讚注 讜讗讬谞讜 诪讙讬讚, 讜讘讜讚讗讬 砖注转讛 讛讝讛讬专 讗讜转讛 讘讬讜转专 砖诇讗 转讙讬讚!



砖讈侄讛指讬职转指讛 诪址专职讗侄讛 讚旨址诐 谞执讚旨指讛 诇址讞植讻指诪执讬诐. 讗祝 注诇 讙讘 讚诪专讚讻讬 讬讚注 讘诪专讗讜转 讛讚诪讬诐, 讻讬讜谉 讚讛讜讗 讘注诇讛 讗讬谞讜 砖讜专转 讚专讱 讗专抓 砖讬专讗讛 讚诐 讗砖转讜 讜讬讗住讜专 讗讜 讬转讬专, 讜讝讛讜 砖谞讗诪专 (讗住转专 讘, 讻) '讻址旨讗植砖侄讈专 讛指讬职转指讛 讘职讗指诪职谞指讛 讗执转旨讜止', 专讜爪讛 诇讜诪专 讻诪讜 讝诪谉 砖讛讬转讛 注讜讚谞讛 讘讘讬转讜 讜诪砖诪砖转 转讞转讬讜, 讚讛讬转讛 讙诐 讻谉 诪专讗讛 讛讚诐 诇讞讻诪讬诐 讜诇讗 诇讜.



(讗住转专 讘, 讻) '讻址旨讗植砖侄讈专 讛指讬职转指讛 讘职讗指诪职谞指讛 讗执转旨讜止' 诪职诇址诪旨值讚 砖讈侄讛指讬职转指讛 注讜止诪侄讚侄转 诪值讞值讬拽讜止 砖讈侄诇 讗植讞址砖讈职讜值专讜止砖讈 讜职讟讜止讘侄诇侄转 讜职讬讜止砖讈侄讘侄转 讘旨职讞值讬拽讜止 砖讈侄诇 诪指专职讚旨殖讻址讬. 讗祝 注诇 讙讘 讚讻转讘谞讜 诇注讬诇 讘砖诐 讛讝讜讛专 讜专讘讬谞讜 讛讗专"讬 讝"诇 讚讛砖讬讚讛 讛讬转讛 砖讜讻讘转 注诐 讗讞砖讜专讜砖, 谞专讗讛 诇讬 讘住"讚 诪讗讞专 讚讝讛 讛注谞讬谉 砖诇 讛砖讬讚讛 讗讬 讗驻砖专 诇注砖讜转讜 讗诇讗 注诇 讬讚讬 讛砖讘注讛 讘砖诐 诪驻讜专砖, 讜讻诪讜 砖讻转讘 专讘讬谞讜 讛讗专"讬 讝"诇 讜讻谞讝讻专 讘注抓 讞讬讬诐, 诇讻讱 诇讗 讛讬转讛 注讜砖讛 讻谉 讗诇讗 讘砖注讛 砖专讜爪讛 诇砖诪砖 注诪讛 讚讬砖 讘讝讛 讛讻专讞 诪砖讜诐 讗讬住讜专 讘注讬诇讛 注诐 讛注讻讜"诐 讚讞诪讬专, 讗讘诇 讘砖注讛 砖讗讬谞讜 专讜爪讛 诇砖诪砖 讗诇讗 专拽 讛讬讗 砖讜讻讘转 讗爪诇讜 讚讛讜讛 注讘讬讚 讞讬讘讜拽 讜谞砖讜拽 诇讗 讛讬转讛 诪砖转诪砖转 讘砖诐 讛诪驻讜专砖 诇讛讘讬讗 讛砖讬讚讛 砖讬讞讘拽谞讛 讘诪拽讜诪讛, 讜注诐 讻诇 讝讛 讗讞专 砖讛讬讛 注讜砖讛 讞讬讘讜拽 讛讬讗 讟讜讘诇转 诪砖讜诐 谞拽讬讜转 讘注诇诪讗, 讻讚讬 诇讬砖讘 讘讞讬拽讜 砖诇 诪专讚讻讬, 讻讬 讛爪讚讬拽 讗驻讬诇讜 讗诐 谞讬转讝 注诇讬讜 爪讬谞讜专 诪驻讬讜 砖诇 讛专砖注 谞诪讗住 讘注讬谞讬讜!
讜讚注 讗诐 谞砖讻讬诇 讘讚讘专讬诐 讗诇讜 谞诪爪讗 讚讘专讬 讛砖"住 讜讚讘专讬 专讘讬谞讜 讛讗专"讬 讝"诇 诪讻讜讜谞讬诐 讛讬讟讘, 讜讛讜讗 讚拽砖讛 讗讬讱 拽讗诪专 注讜诪讚转 诪讞讬拽 讗讞砖讜专讜砖 讜讬讜砖讘转 讘讞讬拽 诪专讚讻讬, 讗讬讱 转讘讗 讗讜转讛 砖注讛 诇讘讬转 诪专讚讻讬, 讚讗讬讱 讬转讻谉 砖转爪讗 讛诪诇讻讛 诪讞讚专讛 诇诇讻转 诇讘讬转 讗讞专 讛诇讬讻讛 讟讘注讬转 讜诇讗 讬讻讬专讜 讜讬专讙讬砖讜 讘讛? 讗讱 谞专讗讛 讜讚讗讬 砖讛讬讗 讛讬转讛 讛讜诇讻转 讘讚专讱 谞住 讘讛转注诇诪讜转 砖诇讗 转转专讗讛 诇驻谞讬 砖讜诐 讙讘专讗, 讜讝讛 诪讜讻专讞 诇讛讬讜转 注诇 讬讚讬 砖诐 讛诪驻讜专砖, 讜诇讗 转砖转诪砖 讘砖诐 诪驻讜专砖 诇讛谞讗转讛, 讗诪谞诐 讛讬讗 诇讗 讛讬转讛 讛讜诇讻转 诇讘讬转 诪专讚讻讬 讘谞住 讗诇讗 专拽 讘注转 砖讛讬讗 专讜讗讛 讚讗讞砖讜专讜砖 专讜爪讛 诇砖诪砖 注诪讛 讗讞专 讛讞讬讘讜拽, 讚讗讝 讛讬讗 诪讜讻专讞转 诇讛砖转诪砖 讘砖诐 讛诪驻讜专砖 讻讚讬 诇讛讘讬讗 讛砖讬讚讛 讘诪拽讜诪讛 讗讝 讘讗讜转讜 砖诐 讛诪驻讜专砖 砖诪讝讻专转 讘注讘讜专 讛砖讬讚讛 注讜砖讛 讘讜 驻讜注诇 砖谞讬 砖转讛讬讛 讛讬讗 谞注诇诪转 诪讻诇 讘专讬讛, 砖讗讝 讛讬讗 专讜讗讛 讜讗讬谞讛 谞专讗讬转, 讜砖转讬 驻注讜诇讜转 讗诇讜 砖诇 诪专讗讛 讛砖讬讚讛 讜砖诇 讛转注诇诪讜转 砖诇讛, 谞注砖讬诐 讘讘转 讗讞转 讘讛讝讻专转 砖诐 诪驻讜专砖 讗讞讚, 讜讝讛 诪讜讻专讞 诇讛讬讜转 砖讗诐 转讘讬讗 讛砖讬讚讛 讜讛讬讗 诇讗 转转注诇诐, 谞诪爪讗 讗讞砖讜专讜砖 专讜讗讛 砖转讬 谞砖讬诐 诇驻谞讬讜 讜诪讛 讬讗诪专 注诇 讝讗转?! 注诇 讻谉 讘讛讻专讞 砖讘讗讜转讜 专讙注 诪诪砖 砖谞专讗讬转 讛砖讬讚讛 讛讬讛 讙讜驻讛 砖诇 讗住转专 诪转注诇诐, 讻讬 注讜砖讛 讛讻讜谞讛 砖诇 砖诐 讛诪驻讜专砖 注诇 砖谞讬 讚讘专讬诐 讗诇讜 讘讘转 讗讞转, 讜讻讬讜谉 砖谞转注诇诪讛 砖讗讝 讛讬讗 专讜讗讛 讜讗讬谞讛 谞专讗讬转 讛讬讗 讛讜诇讻转 讘讛转注诇诪讜转 讝讜 诇讘讬转 诪专讚讻讬, 讜讬讜砖讘转 讘讞讬拽讜 砖诇 诪专讚讻讬, 讗讘诇 讘讝诪谉 砖讗讬谉 讗讞砖讜专讜砖 专讜爪讛 诇砖诪砖 注诪讛 砖讗讝 讗讬谞讛 诪讘讬讗讛 讛砖讬讚讛, 讜讚讗讬 诇讗 转讝讻讬专 砖诐 讛诪驻讜专砖 讻讚讬 砖转转注诇诐 讜转诇讱 诇讘讬转 诪专讚讻讬, 讻讬 讘注讘讜专 讛谞讗转讛 讘诇讘讚 诇讗 转专爪讛 诇讛砖转诪砖 讘砖诐.
讜诇讻讱 讚拽讚拽 讘注诇 讛诪讗诪专 诇诪谞拽讟 讛讻讬 诪职诇址诪旨值讚 砖讈侄讛指讬职转指讛 注讜止诪侄讚侄转 诪值讞值讬拽讜止 砖讈侄诇 讗植讞址砖讈职讜值专讜止砖讈 讜职讟讜止讘侄诇侄转 讜职讬讜止砖讈侄讘侄转 讘旨职讞值讬拽讜止 砖讈侄诇 诪指专职讚旨殖讻址讬, 砖拽砖专 砖谞讬 讚讘专讬诐 讗诇讬 讘讬讞讚 讜诇讗 讗诪专 '诪职诇址诪旨值讚 砖讈侄讟旨讜止讘侄诇侄转 讜职讬讜止砖讈侄讘侄转 讘旨职讞值讬拽讜止 砖讈侄诇 诪指专职讚旨殖讻址讬' 诇诇诪讚讱 讬砖讬讘转讛 讘讞讬拽讜 砖诇 诪专讚讻讬 诇讗 讛讬转讛 谞注砖讬转 讗诇讗 讘讝诪谉 砖讛讬讗 注讜诪讚转 诪讞讬拽讜 砖诇 讗讞砖讜专讜砖 砖诪讜讻专讞转 诇讛砖转诪砖 讘砖诐 讛诪驻讜专砖 诇讛讘讬讗 讛砖讬讚讛. 讜讗驻砖专 讻讬 讘讞讝专转讛 诪讘讬转 诪专讚讻讬 诇讘讬转 讛诪诇讱 讛讬转讛 诪砖转诪砖转 讘砖诐 讻讚讬 诇讛转注诇诐 讘砖讘讬诇 住讻谞讛, 讜讗讬谉 诇讛 讛谞讗转 讛讙讜祝 讘讝讛.



(讗住转专 讘, 讻讗) '讘址旨讬指旨诪执讬诐 讛指讛值诐 讜旨诪指专职讚殖旨讻址讬 讬讜止砖值讈讘 讘职旨砖址讈注址专 讛址诪侄旨诇侄讱职 拽指爪址祝 讘执旨讙职转指谉 讜指转侄专侄砖讈'.. 讛执拽职爪执讬祝 讛拽讘"讛 讗指讚讜止谉 注址诇 注植讘指讚指讬讜 讘旨执砖讈职讘执讬诇 诇址注植砖讉讜止转 专职爪讜止谉 爪址讚旨执讬拽. 谞专讗讛 诇讬 讘住"讚 谞拽讟 '讛执拽职爪执讬祝' 诇诇诪讚讱 砖诇讗 讛讬讛 讛拽爪祝 讟讘注讬 讻驻讬 诪谞讛讙讜 砖诇 注讜诇诐, 讬注谉 砖讘讗诪转 讛砖专讬诐 注爪诪谉 诇讗 驻砖注讜 讜诇讗 讞讟讗讜 讘讝讛, 讗诇讗 讛讞讟讗 讛讬讛 诪谉 讛诪砖拽讛 讜讛讗讜驻讛 砖转讞转 讬讚诐 砖讛诐 讛注讜住拽讬诐, 讗讘诇 讛砖专讬诐 讛诐 专拽 诪讙讬砖讬诐 讛讬讬谉 讜讛驻转 诇驻谞讬 讛诪诇讱, 讜讻诪讜 砖讻转讘 专讘讬谞讜 诪讛专"诐 讗诇砖讬讱 讝爪"诇 注诇 驻住讜拽 (讘专讗砖讬转 诪, 讗) '讞指讟职讗讜旨 诪址砖职讈拽值讛 诪侄诇侄讱职 诪执爪职专址讬执诐 讜职讛指讗止驻侄讛 诇址讗植讚止谞值讬讛侄诐 诇职诪侄诇侄讱职 诪执爪职专指讬执诐' 注讬讬谉 砖诐, 讜讻讬讜谉 讚诇讗 讛讬讛 讛拽爪祝 诪谉 讛讚讬谉 注诇 讛砖专讬诐, 诪讜讻专讞 诇讜诪专 砖讛讬讛 讘讛砖讙讞讛 注诇讬讜谞讛 砖讛拽爪讬祝 讛拽讘"讛 诇驻专注讛 讗讚讜谉 砖诇讛诐 注诇 注讘讚讬讜 讛砖专讬诐 讛谞讝讻专, 讜讻谉 注谞讬谉 讘讙转谉 讜转专砖 诇讗 讛讬讛 讟讘注讬, 讻讬 诇讗 讬爪讜讬讬专 砖注讘讚讬 讛诪诇讱 讬诪讬转讜 讗转 讛诪诇讱 讘砖讘讬诇 砖讬砖 诇讛诐 爪注专 砖讬谞讛, 注诇 讻谉 讜讚讗讬 讛讬讛 讝讛 讘讛砖讙讞讛 注诇讬讜谞讛 讻讚讬 诇讛讜诇讬讚 诪讝讛 讗讜专 讛讛爪诇讞讛 讜讛诪注诇讛 诇诪专讚讻讬 讛爪讚讬拽 注"讛.



(讗住转专 讘, 讻讘) '讜址讬执旨讜指旨讚址注 讛址讚指旨讘指专 诇职诪指专职讚殖旨讻址讬'.. 讜职讛址诇旨止讗 讗值讬谉 诪执砖讈职诪址专职转旨执讬 讜旨诪执砖讈职诪址专职转旨职讱指 砖讈指讜指讛?. 谞专讗讛 诇讬 讘住"讚 讛注谞讬谉 讻讱 讛讬讛 讚讗诇讜 讛讬讜 砖讜诪专讬 讛住祝 砖诇 讞讚专 讛讙讚讜诇 讛讞讬爪讜谉 砖诇 讛诪诇讱 注讜诪讚讬诐 诪讘讞讜抓 诇驻转讞, 讜讗诇讜 讗讬谉 诇讛诐 砖讬专讜转 讘驻谞讬诐, 讜专拽 讘诇讬诇讛 讗讞专 砖讬讻谞住 讛诪诇讱 诇讞讚专 讛驻谞讬诪讬 诇讬砖谉 注诇 诪讟转讜 注诐 讗砖转讜 砖讗讬谉 注讜诪讚 砖诐 砖讜诐 诪砖专转 诇驻谞讬讜 诪砖讜诐 讚专讱 讗专抓, 讗讝 讗讜转讜 讝诪谉 讗讬谞讜 谞爪专讱 砖诐 诇砖讜诐 砖讬专讜转 讜专拽 诇砖转讬诐 讻讬 讬爪讟专讱 诇砖转讜转 诪讬诐 讘转讜讱 砖讬谞讛, 讗讜 诇驻注诪讬诐 讬爪讟专讱 诇讛砖转讬谉 诇讛讟讬诇 诪讬 专讙诇讬诐, 讜注诇 讻谉 讘注转 砖讬专爪讛 诪讬诐 诪讻讛 讘驻注诪讜谉 讘住讬诪谉 注诇 诪讬诐, 讜讗讝 讗讞讚 诪讗诇讜 砖讜诪专讬 讛住祝 砖注讜诪讚讬诐 讞讜抓 诇驻转讞, 讬讻讬谉 讜讬讻谞讬住 诪讬诐 诇讞讚专 讛驻谞讬诪讬 讗砖专 讘讜 讬砖谉 讛诪诇讱 注诇 诪讟转讜 注诐 讗砖转讜, 讜讝讛 诪讬讜讞讚 诇砖讬专讜转 讝讜 讚讜拽讗, 讜讻砖讬专爪讛 诇讛讘讬讗 诇讜 讻诇讬 诇讛讟讬诇 讘讜 诪讬 专讙诇讬诐 诪讻讛 讘驻注诪讜谉 注诇 讝讛, 讜讗讝 讛砖讜诪专 讛砖谞讬 诪砖讜诪专讬 讛住祝 讬讻讬谉 讜讬讘讬讗 诇讜 讛讻诇讬, 讜讛讜讗 诇讛讬讜转讜 诪砖诪砖 讛专讘讛 砖讜转讛 诪讬诐 讘诇讬诇讛 讛专讘讛 驻注诪讬诐, 讜诪讗讞专 砖砖讜转讛 诪讬诐 讛专讘讛 讛讬讛 诪砖转讬谉 讻诪讛 驻注诪讬诐, 讜谞诪爪讗 专讜讘 讛转砖诪讬砖 住讜讘讘 讟讜专讞 讬讜转专 注诇 砖谞讬 注讘讚讬诐 讗诇讜 讘诇讬诇讛, 砖讛诐 砖讜诪专讬 讛住祝 砖注诇讬讛诐 诪讜讟诇 砖谞讬 诪讬谞讬 砖讬专讜转 讛谞讝讻专.
讜讛谞讛 讗诇讜 讗讬谉 讬讻讜诇讬诐 诇讝讜讝 诪诪拽讜诪谉 讘讬讜诐 诇讬诇讱 讞讜爪讛 诇诪拽讜诐 讗讞专, 讜专拽 讘诇讬诇讛 讚讗讬谉 专讜讗讬谉 讗讜转诐 讗驻砖专 砖讬砖诪讟 讗讞讚 诪讛诐 讜讬诇讱 讘讞讜抓, 讜讛砖谞讬 讬注砖讛 讛砖讬专讜转 砖诇讜 讜讗讬谉 谞讬讻专, 讻讬 讗诇讜 讗诐 讬讻谞住讜 讘诇讬诇讛 诇驻谞讬诐 讘注讘讜专 砖谞讬 砖讬专讜转 讛谞讝讻专 诇注讬诇 讗讬谉 谞专讗讬谉 驻谞讬讛诐 诇讗讞砖讜专讜砖 诪讗讞专 砖讛讜讗 砖讜讻讘 注诇 诪讟转讜 注诐 讗砖转讜, 讜讘讜讚讗讬 讬砖 驻专讙讜讚 诪驻住讬拽 住讘讬讘讜转 讛诪讟讛 诪砖讜诐 讚专讱 讗专抓, 讜讛诐 诪谞讬讞讬谉 讛讻诇讬 讞讜抓 诇驻专讙讜讚 讛诪讟讛, 讜讬讜爪讗讬谉 转讻祝 诇注诪讜讚 注诇 讛住祝 诪讘讞讜抓 讗讞专 驻专讙讜讚 讛砖谞讬 砖诇 讛驻转讞, 讜诇讻谉 讗诇讜 讘讬讜诐 讛讬讜 诪讚讘专讬诐 讘诇砖讜谞诐 讝讛 讘讝讛 砖讛讬讛 讗讜诪专 讗讞讚 诇讞讘讬专讜 砖讬诇讱 讘诇讬诇讛 讜讬爪讗 讞讜抓 诪讘讬转 讛诪诇讱 讜讬讘讬讗 住诐 讜讬谞讬讞讜 讘讻诇讬 砖诇 讛诪讬诐, 讻讬 讘讬讜诐 讗讬 讗驻砖专 诇爪讗转 讞讜抓 诇讘讬转 讛诪诇讱 诪驻谞讬 讛专讜讗讬谉, 讜讛砖讬讘 诇讜 讗讬讱 讗爪讗 诇讞讜抓 讜砖诪讗 讛诪诇讱 讛讜爪专讱 诇砖讬专讜转 砖诇讬 讗讞专 砖讗爪讗 讜讗诇讱 诇讛讘讬讗 讛住诐? 讜讛砖讬讘 诇讜 讗谞讬 讗砖诪讜专 诪砖诪专转讬 讜诪砖诪专转讱 砖讗诐 讛讜爪专讱 诇讻诇讬 砖诇 诪讬 专讙诇讬诐 讗谞讬 讗讘讬讗讜, 讜讗诐 讛讜爪专讱 诇砖转讜转 诪讬诐 讗谞讬 讗讻谞讬住 讛诪讬诐 诪讗讞专 砖讗讬谉 讛诪诇讱 专讜讗讛 讗讜转讬, 讻讬 讛驻专讙讜讚 砖诇 讛诪讟讛 诪驻住讬拽.
讜诪专讚讻讬 讛讘讬谉 讚讘专讬讛诐 讜讛讙讬讚 诇讗住转专 讜转讗诪专 诇诪诇讱, 讜讗讝 讘诇讬诇讛 讻砖讛讻讛 讘驻注诪讜谉 诇住讬诪谉 砖讬讘讬讗讜 诇讜 诪讬诐 专讗讛 诪谉 讛讞专讻讬诐 砖诇 讛驻专讙讜讚 诪讬 讝讛 讛谞讻谞住 讜讛讘讬讗 讛诪讬诐, 讜讞讝专 讜讛讻讛 讘驻注诪讜谉 诇住讬诪谉 砖讬讘讬讗讜 诇讜 讻诇讬 诪讬 专讙诇讬诐 专讗讛 砖讗讜转讜 砖讛讘讬讗 讛诪讬诐 讛讘讬讗 讛讻诇讬, 讗讝 讬讚注 砖讛诇讱 讗讞讚 诪讛诐 诇讛讘讬讗 讛住诐, 讜讛诪转讬谉 注讜讚 砖转讬 砖注讜转 讜讛讻讛 讘驻注诪讜谉 诇讛讘讬讗 诇讜 讻诇讬 诪讬 专讙诇讬诐 讜专讗讛 诪讬 讛讻谞讬住讜, 讜讞讝专 讜讛讻讛 讘驻注诪讜谉 诇讛讘讬讗 诇讜 诪讬诐 讜专讗讛 砖讛讘讬讗讜 讝讛 讛砖谞讬 讛诪讜驻拽讚 注诇讬讜, 讗讝 讛讘讬谉 砖讻讘专 讛讘讬讗 讛住诐 讜谞转谞讜 讘诪讬诐 讜讗讝 讘讚拽 讛诪讬诐 讜谞诪爪讗 讘讛诐 讛住诐, 讜谞诇讻讚讜 讗诇讜 讘专砖转诐. 讻谉 爪专讬讱 诇砖注专 诪爪讬讗讜转 讛注谞讬谉, 讜讘讝讛 讬转讜专爪讜 讻诪讛 讚拽讚讜拽讬诐 讜讚讜拽.



(讗住转专 讙, 讗) '讗址讞址专 讛址讚职旨讘指专执讬诐 讛指讗值诇侄旨讛' 诪址讗讬 讗址讞值专? 讗指诪址专 专指讘指讗: 讗址讞址专 砖讈侄讘旨指专指讗 讛拽讘"讛 专职驻讜旨讗指讛 诇址诪旨址讻旨指讛. 谞专讗讛 诇讬 讘住"讚 讛专驻讜讗讛 讛讬转讛 诪讞诪转 讛住讜讚 讛讝讛 砖诇 讘讙转谉 讜转专砖 砖谞讙诇讛 诇诪专讚讻讬 讛爪讚讬拽 注"讛, 讜讙讬诇讛讜 诇讗住转专 讜讗住转专 诇讗讞砖讜专讜砖, 讜讘讝讛 谞讬爪讜诇 诪专讚讻讬 诪谉 讛诪讻讛 砖诇 讛爪诇讬讘讛 砖讛讝诪讬谉 诇讜 讛诪谉 注诇 讬讚讬 讟讜诪讗转讜 讘讻砖驻讬诐. 讜讬讚讜注 讗讜转 住' 讛讜讗 住讜讚, 讜讗诐 转谞讬讞 住' 注诇 讗讜转讬讜转 '诪讻讛' 讬讛讬讛 爪讬专讜祝 '住诪讻讛' 讚讗讚专讘讗 讛诪讻讛 转讛讬讛 住诪讻讛 诇诪专讚讻讬 讜诇讬砖专讗诇. 讜诇讝讛 讗诪专 讛拽讚讬诐 专驻讜讗讛 诇诪讻讛 讛拽讚讬诐 讚讬讬拽讗 讻讚讬 砖讬讘讗 讗讜转 住' 讜讬转讞讘专 注诐 诪讻讛 讜转讛讬讛 住诪讻讛.



讗值讬谉 讛址拽旨指讚讜止砖讈 讘旨指专讜旨讱职 讛讜旨讗 诪址讻旨指讛 讗侄转 讬执砖讉职专指讗值诇 讗侄诇旨指讗 讗执诐 讻旨值谉 讘旨讜止专值讗 诇指讛侄诐 专职驻讜旨讗指讛 转旨职讞执诇旨指讛. 讬砖 诇讛拽砖讜转 诪讗讬 讛驻专砖 讗讬讻讗 讘讬谉 讛讗 诇讛讗? 讜谞专讗讛 诇讬 讘住"讚 讚讛专驻讜讗讛 讛讬讗 谞住 砖爪专讬讱 诇讛 谞讬讻讜讬 讝讻讬讜转 讜讻诇 诪讛 砖讬讛讬讛 讛谞住 拽砖讛 讜注爪讜诐 讬讜转专 讬讛讬讛 讘注讘讜专讜 谞讬讻讜讬 讝讻讬讜转 讬讜转专, 讜讗诐 转拽讚讬诐 讛专驻讜讗讛 诇讗 讬讛讬讛 讛谞住 拽砖讛 讻诇 讻讱, 讚诪讗讞专 砖爪诪讞讛 讛专驻讜讗讛 诇讗 讬砖 驻转讞讜谉 驻讛 诇诪拽讟专讙讬诐 诇拽讟专讙 讻诇 讻讱, 讜讻讬讜谉 讚诇讬讻讗 拽讟专讜讙 讻诇 讻讱 诇讗 讬讛讬讛 讛谞住 拽砖讛, 讻讬 拽讜砖讬 讛谞住 转诇讜讬 讘专讘讜讬 讛拽讟专讜讙 讻谞讜讚注.
讜诇讻讱 讘讬砖专讗诇 诪拽讚讬诐 讛专驻讜讗讛 诇诪讻讛, 讜讗讞专 砖讛讬讜 讛诐 讘住讻谞讛 砖诇 [诪讜转] 砖诇 讛诪讻讛, 讗讝 讻砖讬注砖讛 诇讛诐 讛专驻讜讗讛 讘谞住 诇讗 讬讛讬讛 讛谞住 拽砖讛 讻诇 讻讱, 砖爪专讬讱 诇谞讻讜转 讘注讘讜专讜 诪讝讻讬讜转诐 谞讬讻讜讬 专讘, 讚诪讗讞专 砖讻讘专 爪诪讞讛 讛专驻讜讗讛 拽讜讚诐 讛住讻谞讛 诇讗 讬拽讟专讙讜 讛专讘讛 注诇 诪注砖讛 讛谞住 讛谞注砖讛 讘驻讜注诇 讘注转 讛住讻谞讛 砖诇 讛诪讻讛, 诪讛 砖讗讬谉 讻谉 讛注讻讜"诐 讗诐 讬专爪讛 讛砖诐 讬转讘专讱 诇注砖讜转 诇讛诐 谞住 诇专驻讜讗讛 讬注砖谞讜 讜讬爪诪讞谞讜 讗讞专 砖注讜诪讚讬诐 讘住讻谞讛 砖诇 讛诪讻讛, 讚讗讝 讗讜转讜 讝诪谉 讬专讘讛 讛拽讟专讜讙 注诇讬讛诐 诪爪讚 讛诪砖诪讗诇讬诐, 讜讗讝 诪诪讬诇讗 讬谞讻讛 讻诇 讝讻讜转 砖诇讛诐 讘注讘讜专 讛谞住, 诪讗讞专 砖讛谞住 谞注砖讛 拽砖讛 诪讗讚 诪讻讞 专讘讜讬 讛诪拽讟专讙讬诐, 讜谞诪爪讗 讛诐 诪驻住讬讚讬诐 讛专讘讛 砖讗讜讻诇讬诐 讻诇 讝讻讬讜转讬讛诐 讘注讘讜专 讚讘专 讗讞讚 讚讜拽讗.
讜讘讝讛 驻专砖转讬 讘住"讚 专诪讝 讛讻转讜讘 砖讗讜诪专讬诐 讬砖专讗诇 (转讛诇讬诐 注讟, 讞) '诪址讛值专 讬职拽址讚职旨诪讜旨谞讜旨 专址讞植诪侄讬讱指' 讻诇讜诪专 砖转拽讚讬诐 讛专驻讜讗讛 诇诪讻讛, 讬注谉 '讻执旨讬 讚址诇旨讜止谞讜旨 诪职讗止讚', 砖讗讬谉 诇谞讜 讝讻讬讜转 讛专讘讛 讜讗诐 诇讗 转拽讚讬诐 爪专讬讱 谞讬讻讜讬 讝讻讬讜转 讬讜转专.



讬指砖职讈谞讜旨 诪执谉 讛址诪旨执爪职讜止转. 拽砖讗 讗讬讱 讛讗诪讬谞讜 讘讚讘专讬诐 讗诇讜 讜讻讬 讛讜讗 讬砖讘 注诪讛诐 讘讘转讬讛诐 讜专讜讗讛 讗转 诪注砖讬讛诐?
讜谞专讗讛 诇讬 讻讬 讗诪专 诇讜 讗讬谉 驻讞讚 讜诪讜专讗 诇讛诪转讙专讛 讘讛诐 讗诇讗 专拽 诪谉 讛诪爪讜转 讛转诇讜讬讬诐 讘讗专抓, 砖讛诐 拽专讘谞讜转 讜转专讜诪讜转 讜诪注砖专讜转 讜讻讬讜爪讗, 讜注转讛 砖讛诐 讘讞讜抓 诇讗专抓 讘讜讚讗讬 讬指砖职讈谞讜旨 诪执谉 讛址诪旨执爪职讜止转 讛讗诇讛, 讜讛砖讬讘 诇讛讜 讗讬转 讘讛讜 专讘谞谉 讚注讜住拽讬诐 讘转讜专讛 砖诇 拽专讘谞讜转 砖诇 转专讜诪讜转 讜诪注砖专讜转, 讜谞讞砖讘 诇讛诐 讻讗诇讜 拽讬讬诪讜诐 讘驻讜注诇, 讜讗讝 讘注讜 专讞诪讬 注诇讬讛讜 讜转驻讬诇转诐 注讜砖讛 驻讬专讜转 讘讝讻讜转 诪爪讜转 讗诇讜, 讜讛砖讬讘 诇讜 (讗住转专 讙, 讞) '注址诐 讗侄讞指讚' 讛谉 砖讙诐 讛讞讻诪讬诐 注讝讘讜 讛转讜专讛 讜谞注砖讜 讻注诪讗 讚讗专注讗 讞"讜.



(讗住转专 讙, 讞) '讜职讗侄转 讚指旨转值讬 讛址诪侄旨诇侄讱职 讗值讬谞指诐 注止砖执讉讬诐' 讚旨职诪址驻旨职拽执讬 诇职讻只诇旨指讗 砖讈址转旨指讗 讘砖讛"讬 驻讛"讬. 驻讬专砖 专砖"讬 讝"诇 砖讛"讬 专讗砖讬 转讬讘讜转 砖讈址讘旨指转 讛址讬旨讜止诐, 驻讛"讬 专讗砖讬 转讬讘讜转 驻旨侄住址讞 讛址讬旨讜止诐. 讜讬砖 诇讛拽砖讜转 讘砖诇诪讗 砖讘转 诪爪讜讬 讘讻诇 砖讘讜注, 诇讻谉 讗诪专 诪驻拽讬 诇砖转讗 讻讜诇讛 讘砖讘转 讛讬讜诐, 讗讱 驻住讞 讛讜讗 讘谞讬住谉 讚讜拽讗, 讜讗讬讱 讗诪专 诪驻拽讬 诇砖转讗 讻讜诇讛 讘讬讛? 讜诇诪讛 诇讗 讗诪专 注诇 住讜讻讜转? 讗讚专讘讛 讛讜讗 讗专讜讱 讬讜转专 诪谉 驻住讞.
讜谞专讗讛 诇讬 讘住"讚 诪砖讜诐 讻讬 诇爪讜专讱 讛驻住讞 讬砖 注住拽讬诐 讛专讘讛 讗砖专 谞注砖讬诐 讘诪砖讱 讛砖谞讛 讻讜诇讛 讚讛讬讬谞讜 讘转讞诇转 讛拽讬抓 讗讞专 谞讬住谉 讛讜讗 讝诪谉 拽爪讬专转 讞讬讟讬诐 讜讛诐 讬讜爪讗讬诐 诇砖讚讜转 讞讘讜专讜转 讞讘讜专讜转, 讗诐 谞砖讗诇诐 诇讛讬讻谉 转诇讻讜? 讬讗诪专讜 诇拽爪讜专 讞讬讟讬诐 讘讬讚讬谞讜 砖讬讛讬讜 砖诪讜专讬诐 讘砖讘讬诇 诪爪讛, 讜讗讬 讗驻砖专 诇讬拽讞 讞讬讟讬诐 诪谉 讛砖讜拽 讗诇讗 爪专讬讱 砖诪讜专讛 诪砖注转 拽爪讬专讛, 讜讗讞专 砖谞讬诐 讜砖诇砖 砖讘讜注讜转 讞讜讝专讬诐 讜讛讜诇讻讬诐 诇砖讚讜转 讗诐 谞砖讗诇诐 诪讛 转注砖讜 砖诐? 讬讗诪专讜 讙诐 讻谉 讘砖讘讬诇 拽爪讬专转 讞讬讟讬诐 诇诪爪讛, 讜讛诇讗 讻讘专 注砖讬转诐 拽爪讬专讛? 讬讗诪专讜 诇讗 注砖讬谞讜 讘讗讜转讛 讛诇讬讻讛 专讗砖讜谞讛, 讬注谉 讻讬 讬专讚讜 讙砖诪讬诐 讜谞驻住诇讜 讛砖讘诇讬诐 砖讛讬讜 讬讘砖讬诐, 讜注转讛 讗谞讞谞讜 讛讜诇讻讬诐 诇讞驻砖 砖讘诇讬诐 砖讛讬讜 注讜讚诐 诇讞讬诐 讘讝诪谉 讬专讬讚转 讛讙砖诐. 讜讗讞专 砖诇砖 讜讗专讘注 砖讘讜注讜转 讞讜讝专讬诐 讜讛讜诇讻讬诐, 讗诐 谞砖讗诇诐 诇讛讬讻谉 转诇讻讜? 讗讜诪专讬诐 讘砖讘讬诇 拽爪讬专讛, 讻讬 讗讜转诐 讞讬讟讬诐 砖拽爪专谞讜 讘讛诇讬讻讛 砖谞讬讛 讗讞专 注诪诇 讜讟讜专讞 讻砖讛讘讗谞讜 讗讜转诐 讘讗 注诇讬讛诐 诪讬诐 诪谉 讛谞讛专 讜谞驻住诇讜, 讜诇讻谉 讗谞讞谞讜 讞讜讝专讬诐 讜拽讜爪专讬诐 诪讞讚砖, 讘讗讜驻谉 讻讬 诪砖讱 砖诇砖讛 讞讚砖讬诐 讗讬讬专 住讬讜谉 转诪讜讝 诪注讘讬专讬诐 讗讜转诐 讘注住拽 讝讛 砖诇 讞讬讟讬 讚驻住讞讗. 讗讞专 讻讱 讘讞讚砖 讗讘 讬讜爪讗讬诐 诇讻专诪讬诐 砖讘讻驻专讬诐, 讗诐 谞砖讗诇诐 诇讛讬讻谉 转诇讻讜? 讗讜诪专讬诐 诇讛讘讬讗 注谞讘讬诐 诇注砖讜转诐 讬讬谉 诇讞讙 讛驻住讞, 砖爪专讬讱 诇讘讜爪专诐 讘讬讚讬谞讜 讜诇转拽谞诐 讘讬讚讬谞讜 讘讻诇讬诐 讻砖专讬诐 讜讘讝讛 讛注住拽 诪注讘讬专讬诐 讻诇 讞讚砖 讗讘 讻讜诇讜 讗讞专 讻讱 讘讗诇讜诇 讞讜讝专讬诐 讜讬讜爪讗讬诐 诇讻专诪讬诐 讜谞砖讗诇诐 诇讛讬讻谉 转诇讻讜? 讗讜诪专讬诐 诇讛讘讬讗 转诪专讬诐 诇注砖讜转诐 讞专讜住转 诇驻住讞 讜讙诐 诇讗讻讬诇讛 讘转讜讱 驻住讞, 讻讬 诇讗 谞讜讻诇 诇拽谞讜转 转诪专讬诐 诪谉 讛砖讜拽 诇讗讻诇诐 讘驻住讞, 讜诪注讘讬专讬诐 讻诇 讞讚砖 讝讛 讘注住拽 讝讛, 讗讞专 讻讱 讞讚砖 转砖专讬 讻讜诇讜 讬诪讬诐 讟讜讘讬诐 讜诪讜注讚讬诐. 讗讞专 讻讱 讬讘讗 讞砖讜讜谉 谞讘拽砖诐 诇注讘讜讚转 讛诪诇讱 讜讛诐 谞砖诪讟讬诐, 讘讗讜诪专诐 注住拽 讙讚讜诇 讬砖 诇谞讜 讘讞讜讚砖 讝讛 讘讞讬讟讬 讚驻住讞讗, 砖爪专讬讱 诇讘专专 讛讞讬讟讬诐 注诇 讛砖诇讞谞讜转 诪砖注讜专讬诐 讜砖讗专 诪讬谞讬谉, 讜讞讜讚砖 讝讛 专讗讜讬 诇注住拽 讝讛 砖讗讬谞讜 诇讗 拽专 讜诇讗 讞诐 讜诇讗 讬讛讬讛 讝讬注讛 讘讬讚讬诐, 讗讞专 讻讱 讬讘讜讗讜 讬诪讬 讛讞讜专祝 砖讻讜诇诐 砖诇讙 讜诪讟专 讜拽讜专 砖讗讬 讗驻砖专 诇讬拽讞诐 诇注讘讜讚转 讛诪诇讱! 讜讻砖讬讙讬注 讗讚专 砖讛讜讗 讬诪讬诐 诪讜讻砖专讬诐 讜讟讜讘讬诐 诇诪诇讗讻讛 谞砖诪讟讬谉 诪讬讚讬谞讜 讘讗讜诪专诐 注住拽 讙讚讜诇 讬砖 诇谞讜 讘讞讜讚砖 讝讛 诇讛讻讬谉 讛专讞讬讬诐 讞讚砖讬诐 讘砖讘讬诇 讞讬讟讬 讚驻住讞讗, 讜诇谞拽讜专 讗讜转诐 讜诇转拽谉 诪讜砖讘诐, 讜诇讟讞讜谉 讛讞讬讟讬诐. 讗讞专 讻讱 讬讙讬注 谞讬住谉 讗讜诪专讬诐 注住拽 讙讚讜诇 诪讗讚 讬砖 诇谞讜 讘爪专讻讬 驻住讞, 讛谉 讘讗驻讬讬转 讛诪爪讜转 讛谉 讘讛讙注诇转 讛讻诇讬诐, 讛谉 讘砖讗专 讛讻谞讜转 诇爪讜专讱 驻住讞, 谞诪爪讗 讻诇 讛砖谞讛 谞砖诪讟讬诐 诪注讘讜讚转 讛诪诇讱, 讘讗讜诪专诐 砖注讜住拽讬诐 讘爪专讻讬 驻住讞, 讜诇讻讱 讝讻专 驻住讞 讚讜拽讗 注诇 讛砖诪讟讛 讚讻讜诇讛 砖转讗.
讜讗讜诪专诐 砖讘转 讛讬讜诐 讛讬讬谞讜 讻讬 讛砖讘转 讛讜讗 讘讻诇 砖讘讜注, 讜讗讜诪专讬诐 砖讘讻诇 讬讜诐 诪谉 讛砖讘讜注 诪爪讜讛 注诇讬谞讜 诇讛讻讬谉 讘讜 诇爪讜专讱 砖讘转, 讜讻诪讜 砖讗诪专讜 (讘讬爪讛 讟讝.) '诪讞讚 砖讘讬讱 诇砖讘转讬讱' 诇讻谉 讻诇 讬讜诐 讗讜诪专讬诐 砖讘转 讛讬讜诐!



(讗住转专 讙, 讞) '讜职诇址诪侄旨诇侄讱职 讗值讬谉 砖止讈讜侄讛 诇职讛址谞执旨讬讞指诐' 讚旨职讗指讻职诇讜旨 讜职砖讈指转讜旨 讜职专指讜讜旨 讜职谞址驻职拽值讬 讜职讬指转职讘值讬 讘旨职砖讈讜旨拽指讗 讜旨诪职讘址讝旨讜止 诇职诪指诇职讻指讗. 讛讗 讚讛讜住讬祝 诇讜诪专 '讜职专指讜讜旨' 诪砖讜诐 讚讞砖 讻讬 讬讗诪专 诇讜 讛诪诇讱 讚诪讱 讘专讗砖讱 讗转讛 讛诪砖谞讛, 讗讬讱 转专讗讛 诪讘讝讬诐 诇诪诇讱 讜诇讗 转注砖讛 讘诐 诪砖驻讟讬诐! 诇讻讱 讛讜住讬祝 诇讜诪专 '讜职专指讜讜旨' 专讜爪讛 诇讜诪专 讛诐 诪砖转讻专讬诐, 讜讻驻讬 讛讚转 讛谞讬诪讜住讬转 讗讬谉 注讜砖讬谉 诪砖驻讟 讜讚讬谉 诇砖讬讻讜专, 讘专诐 讗诪专讬 讗讬谞砖讬 '讛砖讬讻讜专 诪讚讘专 诪谉 驻拽讬讞讜转 讛诇讘'.



(讗住转专 讙, 讟) '讗执诐 注址诇 讛址诪侄旨诇侄讱职 讟讜止讘 讬执讻指旨转值讘 诇职讗址讘职旨讚指诐 讜址注植砖侄讉专侄转 讗植诇指驻执讬诐 讻执旨讻址旨专 讻侄旨住侄祝 讗侄砖职讈拽讜止诇' 讗指诪址专 专值讬砖讈 诇址拽旨执讬砖讈: 讙旨指诇讜旨讬 讜职讬指讚讜旨注址 诇执驻职谞值讬 诪执讬 砖讈侄讗指诪址专 讜职讛指讬指讛 讛指注讜止诇指诐 砖讈侄注指转执讬讚 讛指诪指谉 诇执砖讈职拽止诇 砖讈职拽指诇执讬诐 注址诇 讬执砖讉职专指讗值诇, 诇职驻执讬讻指讱职 讛执拽职讚旨执讬诐 砖讈执拽职诇值讬讛侄谉 诇执砖讈职拽指诇指讬讜. 诪拽砖讬诐 讜讛诇讗 砖拽诇讬诐 砖诇 讬砖专讗诇 讛诐 诪讗讛 讻讻专 讜砖拽诇讬 讛诪谉 注砖专转 讗诇驻讬诐 讻讻专? 讜谞专讗讛 诇讬 讘住"讚 讘专讻讛 砖诇 讬砖专讗诇 讛讬讗 (讜讬拽专讗 讻讜, 讞) '讜旨诪值讗指讛 诪执讻侄旨诐 专职讘指讘指讛 讬执专职讚止旨驻讜旨' 谞诪爪讗 讻诇 讗讞讚 谞讞砖讘 讻诪讗讛, 诇讻谉 讙诐 砖拽诇讬讛诐 讻诇 讗讞讚 谞讞砖讘 讻诪讗讛, 讜讛专讬 诪讗讛 讻讻专 谞讞砖讘讬诐 讻注砖专转 讗诇驻讬诐 讻讻专.





讘谞讬讛讜

讗指诪址专 诇指讛旨: 讜旨诪址讗讬 专址诪旨指讗讜旨转值讛旨. 诪拽砖讬诐 讗诪讗讬 诇讗 砖讗诇 诪诪谞讛 砖讗诇讛 讝讛 讻砖讗诪专讛 讗讘讗 专诪讗讬 讛讜讗? 讜谞专讗讛 诇讬 讘住"讚 讻讬 转讞诇讛 讞砖讘 砖讗诪专讛 诇讜 讻谉 讻讚讬 诇讚讞讜转讜 砖讗讬谞讛 专讜爪讛 诇讛谞砖讗 诇讜 讗讱 讗讞专 砖讗诪专讛 诇讜 '讜诪讬 砖专讬 诇爪讚讬拽讬 诇住讙讜讬讬 讘专诪讗讜转?' 讛讘讬谉 砖讛讬讗 讬讜讚注转 讚讗住讜专 诇专诪讜转 讜讗驻讬诇讜 讘讚讘专讬诐! 讜诪讝讛 讛讘讬谉 砖讗讜转讛 转砖讜讘讛 砖讛砖讬讘讛 诇讜 诪拽讜讚诐 讚讬砖 诇讛 讗讘 专诪讗讬 讗讬谞讛 转砖讜讘讛 砖诇 专诪讗讜转 砖讛砖讬讘讛 诇讜 讻谉 讻讚讬 诇讚讞讜转讜 讗诇讗 讜讚讗讬 讻讬 讛讜讗 讛讗诪转 讚讗讘讬讛 专诪讗讬 讜诇讻讱 砖讗诇讛 '诪讗讬 专诪讗讜转讬讛?' 讻讚讬 砖讬讚注 诇转拽谉 讛讚讘专.


讜旨诪址讛 爪职谞执讬注讜旨转 讛指讬职转指讛 讘旨职砖讈指讗讜旨诇? 讚旨执讻职转执讬讘 '讜址讬止旨讗诪侄专 砖指讈讗讜旨诇 讗侄诇 讚旨讜止讚讜止 讛址讙值旨讚 讛执讙执旨讬讚 诇指谞讜旨 讻执旨讬 谞执诪职爪职讗讜旨 讛指讗植转止谞讜止转 讜职讗侄转 讚职旨讘址专 讛址诪职旨诇讜旨讻指讛 诇止讗 讛执讙执旨讬讚 诇讜止 讗植砖侄讈专 讗指诪址专 砖职讈诪讜旨讗值诇'. 拽砖讗 讗诪讗讬 诇讗 讛讘讬讗 爪谞讬注讜转 诪诪砖 砖讛讬讛 讘讜 讻砖讛诇讱 诇诪注专讛 诇讛住讱 专讙诇讬讜 讚注诇 讝讛 讗诪专 诇讜 讚讜讚 讛诪诇讱 注"讛 讛转讜专讛 讗诪专讛 讛讘讗 诇讛专讙讱 讛砖讻诐 诇讛专讙讜, 讗讱 讘注讘讜专 爪谞讬注讜转 砖专讗讬转讬 讘讱 讞住转讬 注诇讬讱? 讜诪讛专砖"讗 讝"诇 讛专讙讬砖 讘讝讛 讜转讬专抓 讘讚讜讞拽 诪砖讜诐 砖讛讬讛 讝讛 讗讞专 砖诪诇讱, 讜拽砖讗 诪讛 讘讻讱 讛诇讗 诇诪讚谞讜 诪讝讛 砖讛讬转讛 讘讜 诪讚转 讛爪谞讬注讜转? 讜注讜讚 讚讘讜讚讗讬 讛讜专讙诇 讘讛 诪转讞诇转讜 讜诪拽讟谞讜转讜?
讜谞专讗讛 诇讬 讘住"讚 讚讛拽讚讬诐 诇转专抓 拽讜砖讬讗 讗讞专转 讚拽讗诪专 讘砖讻专 爪谞讬注讜转 砖讛讬转讛 讘专讞诇 讝讻转讛 讜讬爪讗 诪诪谞讛 砖讗讜诇, 讜拽讗诪专 转诇诪讜讚讗 诪讗讬 爪谞讬注讜转讗 讚讛讜讬讬讗 讘专讞诇? 讜诪讬讬转讬 注谞讬谉 诪住讬专转 讛住讬诪谞讬诐 砖诪住专讛 诇讗讞讜转讛, 讜拽砖讗 注谞讬谉 讝讛 讛讜讗 诪诪讚转 讛专讞诪谞讜转 讜讗讬谞讜 诪诪讚转 讛爪谞讬注讜转 讜诪讗谉 讚讻专 砖诪讗 讚爪谞讬注讜转 讘讝讛? 讜讘住讛"拽 讘侄旨谉 讬职讛讜止讬指讚指注 转专爪转讬 拽讜砖讬讗 讝讜 讘住"讚 注讬讬谉 砖诐, 讜注转讛 谞专讗讛 诇讬 讘住"讚 诇转专抓 转讬专讜抓 讗讞专 讜讛讜讗 讚讛谉 讗诪转 讚讞住讛 注诇 讗讞讜转讛 讜专讞诪讛 注诇讬讛 诇诪住讜专 诇讛 讛住讬诪谞讬诐 讻讚讬 砖诇讗 转转讘讬讬砖, 注诐 讻诇 讝讛 讗诐 诇讗 讛讬讛 讘专讞诇 诪讚转 讛爪谞讬注讜转 砖转讛讬讛 砖讜诪专转 住讜讚 诇讗 讛讬讛 谞注砖讛 讞住讚 讝讛 讬讜诐 诇讗讛 讘诪住讬专转 讛住讬诪谞讬诐 讬注谉 砖讗诐 讛讬转讛 诪讙诇讛 住讜讚 讛讬转讛 讗讜诪专转 诇讗讘讬讛 诪注讬拽专讗 砖讬注拽讘 讞讜砖砖 讜讞讜砖讘 砖讗转讛 诪讞诇讬祝 讗讜转讬 讜转讘讬讗 讗讞讜转讬 讘诪拽讜诪讬 讜诇讻谉 谞转谉 讜诪住专 诇讬 住讬诪谞讬诐 讜讻讬讜谉 砖诇讘谉 讬讚注 砖讬注拽讘 讗讘讬谞讜 注"讛 讞讜砖砖 诪谉 讛专诪讗讜转 讜注砖讛 诇讝讛 转讬拽讜谉 注诇 讬讚讬 住讬诪谞讬诐 诇讗 讛讬讛 讘讗 诇讘谉 诇专诪讜讝 讜诇讛讞诇讬祝 讜诇住诪讜讱 注诇 诪住讬专转 讛住讬诪谞讬诐 砖讬讗诪专 诇专讞诇 诇诪住专诐 诇诇讗讛 讻讬 讛讬讛 讗讜诪专 讻讬讜谉 讚讬注拽讘 讞讜砖讚 讗讜转讬 讘专诪讗讜转 砖诇 讞诇讬驻讬谉 讗祝 注诇 驻讬 砖诪住专 住讬诪谞讬诐 诇专讞诇 诇讗 讬住诪讜讱 注诇 讛住讬诪谞讬诐 讗诇讗 讘砖注转 诪注砖讛 诇讗 讬讘讗 注诇讬讛 讗诇讗 注讚 砖讬专讗谞讛 讘注讬谞讬讜, 讜讗诐 讻讬讘讛 讛谞专讜转 注诇 讬讚讬 讛转讬谞讜拽讜转 诇讗 讛讬讛 注讜砖讛 诪注砖讛 讗诇讗 注讚 砖讬讜爪讬讗谞讛 诇讞讜抓 讜讬专讗谞讛 诇讗讜专 讛讻讜讻讘讬诐, 讜诪讛 诪讜注讬诇 诪住讬专转 讛住讬诪谞讬诐? 讜诇讻谉 讘讜讚讗讬 诇讘谉 诇讗 讛讬讛 诪讞诇讬祝 讻诇诇 讜讬讘讬讗 讗转 讘转讜 讘住讻谞讛 砖诇 讘讜砖讛! 讗讱 诪讗讞专 讚专讞诇 讛讬转讛 爪谞讜注讛 诇砖诪讜专 住讜讚 诇讗 讙讬诇转讛 讛讚讘专 诇讗讘讬讛 砖讬注拽讘 讞讜砖讚讜 诇讛讞诇讬祝, 讜诇讻谉 讞砖讘 诇讘谉 讗诐 讗讞诇讬祝 诇讗 讬专讙讬砖 讬注拽讘 讘讚讘专 讜讬讘讗 注诇讬讛 讘讞砖讬讻讛 讻讬 讻讘专 讛讻讬谉 转讞讘讜诇讛 砖讘讜讗讜 讛转谞讜拽讜转 讜讬讻讘讜 讛谞专讜转 讜诇讬诇 砖讘转 讛讬讛 讚讗讬 讗驻砖专 诇讛讚诇讬拽 谞专 讗讞专, 讜诇讻谉 讘讝讻讜转 爪谞讬注讜转 砖讛讬转讛 讘专讞诇 诇砖诪讜专 住讜讚 讜诇讗 诇讙诇讜转 讛讚讘专讬诐 讬爪讗 诪诪谞讛 砖讗讜诇 砖砖诪专 住讜讚 讜诇讗 讛讙讬讚 讚讘专 讛诪诇讜讻讛 砖讗诪专 诇讜 砖诪讜讗诇 讛诪诇讱 注"讛, 讚讝讛 讙诐 讻谉 讛讜讬 爪谞讬注讜转 砖诇 砖诪讬专转 住讜讚 讘讚讘专讬诐 讜讚诪讬讗 讛讗 诇讛讗, 讜诇讻讱 诇讗 讛讘讬讗 爪谞讬注讜转 讚讛讬讛 诇讜 讻砖讛讬讛 诪住讱 专讙诇讬讜, 讚诇讗 讚诪讬讬讗 讛讗讬 爪谞注讜转 诇爪谞讬注讜转 讚专讞诇.
讘专诐 讛讗 拽砖讬讗 诪讛 砖讘讞 讬砖 诇砖讗讜诇 讛诪诇讱 注"讛 讘讚讘专 讝讛 砖诇讗 讙讬诇讛 住讜讚 讝讛 砖诇 讛诪诇讜讻讛 诇讚讜讚讜? 讜讛诇讗 讛讜讗 专讗讛 讜讬讚注 砖讛谞讘讬讗 专讜爪讛 砖讬住转讬专 讛讚讘专 讻讬 诪砖讞讜 讘住转专 讜诇讗 专爪讛 砖讬讚注 砖讜诐 讗讚诐 诪讚讘专 讝讛 讗驻讬诇讜 谞注专讜, 讬注谉 讻讬 专爪讛 诇讛诪诇讬讻讜 诇驻谞讬 讻诇 讬砖专讗诇 注诇 讬讚讬 讛讙讜专诇 转讞诇讛 讜诇讗 专爪讛 砖讬讜讜讚注 讚讘专 讝讛 拽讜讚诐 砖讬注砖讛 讛讙讜专诇, 讜诇讻谉 讘注诇 讻专讞讜 爪专讬讱 诇砖诪讜专 住讜讚 讝讛 砖诇讗 讬讙诇讛讜 诇砖讜诐 讗讚诐 砖讘注讜诇诐! 讜谞专讗讛 诇讬 讘住"讚 讚诇讗 讗诪专 讜职讗侄转 讚职旨讘址专 讛址诪职旨诇讜旨讻指讛 诇止讗 讛执讙执旨讬讚 诇讜止 讗植砖侄讈专 '诪指砖讈职讞讜旨' 砖职讈诪讜旨讗值诇, 讗诇讗 讻转讬讘 讗植砖侄讈专 '讗指诪址专' 砖职讈诪讜旨讗值诇 讜讝讛 拽讗讬 注诇 诪讛 砖讗诪专 诇讜 (砖诪讜讗诇 讗' 讟, 讻) '讜旨诇职诪执讬 讻指旨诇 讞侄诪职讚址旨转 讬执砖职讉专指讗值诇 讛植诇讜止讗 诇职讱指 讜旨诇职讻止诇 讘值旨讬转 讗指讘执讬讱指', 砖诇讗 讛讙讬讚 诇讚讜讚讜 讚讘专 讝讛 砖讛讬讛 谞讜讙注 讙诐 诇讚讜讚讜 讞砖讬讘讜转 讘诪讗诪专 讝讛 讜讛讬讬谞讜 诪驻谞讬 爪谞讬注讜转 砖讛讬转讛 讘讜 诇砖诪讜专 住讜讚.


讻旨职砖讈侄讛址拽旨指讚讜止砖讈 讘旨指专讜旨讱职 讛讜旨讗 驻旨讜止住值拽 讙旨职讚讜旨诇旨指讛 诇职讗指讚指诐 驻旨讜止住值拽 诇职讘指谞指讬讜 讜职诇执讘职谞值讬 讘旨指谞指讬讜 注址讚 住讜止祝 讻旨指诇 讛址讚旨讜止专讜止转. 谞专讗讛 诇讬 讘住"讚 讚讬讚讜注 讛注砖专 住驻讬专讜转 注砖讜讬讬谉 拽讜讬诐 讬诪讬谉 讜讗诪爪注 讜砖诪讗诇, 讜拽讜 讬诪讬谉 讛讜讗 讞讞"谉 [讞讻诪讛, 讞住讚, 谞爪讞] 注讜诪讚讬诐 讝讛 转讞转 讝讛 讛讞讻诪讛 诪砖驻注转 诇讞住讚 讜讞住讚 诇谞爪讞 讜讻谉 拽讜 讗诪爪注讬 讚转"讬 [转驻讗专转 讬住讜讚] 讜讻谉 拽讜 砖诪讗诇 讘谞"讛 [谞爪讞 讛讜讚] 讜讛诪诇讻讜转 诪拽讘诇转 诪讻诇 讛砖诇砖讛 拽讜讬谉 讛谞讝讻专讬诐 讜讬讚讜注 砖驻注 讛讙讚讜诇讛 砖驻讜住拽 讛拽讘"讛 诇讗讚诐 诪砖转诇砖诇 讘拽讜 讬诪讬谉 砖讛讜讗 诪砖讜诇砖 讘砖诇砖 住驻讬专讜转 讝讜 转讞转 讝讜 讜诇讝讛 讗诪专 驻旨讜止住值拽 讙旨职讚讜旨诇旨指讛 诇职讗指讚指诐 诇讜止 讜旨诇职讘指谞指讬讜 讜职诇执讘职谞值讬 讘旨指谞指讬讜 讻讬 拽讜 讬诪讬谉 砖讘讜 诪砖转诇砖诇 砖驻注 讛讙讚讜诇讛 讛讜讗 诪砖讜诇砖 讜讬讜专讚 讛砖驻注 诪谉 讞讻诪讛 诇讞住讚 讜诪讞住讚 诇谞爪讞 注址讚 住讜止祝 讻旨指诇 讛址讚旨讜止专讜止转 讛讬讗 住驻讬专转 讛诪诇讻讜转, 讚讜专讜转 专讜爪讛 诇讜诪专 砖讜专讜转 诪诇砖讜谉 拽讬讬诪讬 讚专讬 讚专讬 讜讬诇讬祝 讝讛 诪驻住讜拽 (讗讬讜讘 诇讜, 讝) '讜址讬止旨砖执讈讬讘值诐 诇指谞侄爪址讞 讜址讬执旨讙职讘指旨讛讜旨' 谞拽讬讟 谞爪讞 砖讛讜讗 住驻讬专讛 讛讗讞专讜谞讛 砖讘砖讜专转 讬诪讬谉 讜讬讙讘讛讜 讘诪诇讻讜转 讜谞专讗讛 诇讬 讘住"讚 诇专诪讜讝 讘讗讜转讬讜转 讙旨职讚讜旨诇旨指讛 砖讛讜讗 讙' 讚旨讜止诇侄讛 讻诇讜诪专 讚讜诇讛 讛砖驻注 诪谉 讙' 住驻讬专讜转 砖讛诐 讞讞"谉 [讞讻诪讛, 讞住讚, 谞爪讞].


讜职讗执诐 讛值讙执讬住 讚旨址注职转旨讜止 讛址拽旨指讚讜止砖讈 讘旨指专讜旨讱职 讛讜旨讗 诪址砖讈职驻旨执讬诇讜止, 砖讈侄谞旨侄讗直诪址专 '讜职讗执诐 讗植住讜旨专执讬诐 讘址旨讝执旨拽执旨讬诐 讬执诇指旨讻职讚讜旨谉 讘职旨讞址讘职诇值讬 注止谞执讬'. 爪专讬讱 诇讛讘讬谉 讛讬讻讗 诪砖诪注 讚拽讗讬 '讬执诇指旨讻职讚讜旨谉 讘职旨讞址讘职诇值讬 注止谞执讬' 注诇 讛诪讙讘讬讛讬谉 注爪诪谉? 讚讗诐 转讗诪专 转讬讘转 (讗讬讜讘 诇讜, 讝) '讜址讬执旨讙职讘指旨讛讜旨' 讚专讬砖 诇讛 诇讻讗谉 讜诇讻讗谉 讜讛讻讬 拽讗诪专 讗诐 讬讙讘讛讜 讬诇讻讚讜谉 讘讞讘诇讬 注讜谞讬 讝讛 讗讬 讗驻砖专, 讚转讬讘转 讜职讗执诐 讗植住讜旨专执讬诐 讛驻住拽 讘讬谉 转讬讘转 讜址讬执旨讙职讘指旨讛讜旨 讜讗讬 讗驻砖专 诇讞讘专 诪诇转 讜址讬执旨讙职讘指旨讛讜旨 注诪讛诐.
讜谞专讗讛 诇讬 讘住"讚 诇注讜诇诐 转讬讘转 讜址讬执旨讙职讘指旨讛讜旨 诪讞讜讘专转 注诐 诇注讬诇 诪讬谞讛, 讜讛讻讬 驻讬专讜砖讜 讗执诐 讗植住讜旨专执讬诐 砖诪转讙讗讬诐 讗讝 讬执诇指旨讻职讚讜旨谉 讘职旨讞址讘职诇值讬 注止谞执讬, 讜讛讬讬谞讜 讻讬 讛讙讗讛 讚专讻讜 诇讬诇讱 讘讻讘讬讚讜转 注拽讘 讘爪讚 讙讜讚诇 讜诇讗 讬讟讛 专讗砖讜 讜讬讚讬讜 诇讻讗谉 讜诇讻讗谉 讻讗讚诐 砖讙讜驻讜 讗住讜专 讜拽砖讜专 讘讞讘诇讬诐 讗讘诇 讛注谞讬讜 诪讟讛 拽讜诪转讜 讜讗讘专讬讜 讻讗砖专 讬讝讚诪谉 诇讜 诇讻讗谉 讜诇讻讗谉 讜讗讬谞讜 诪讚拽讚拽 讘驻住讬注讜转讬讜 讜讘转谞讜注转 专讗砖讜 讜讬讚讬讜, 讜诇讻谉 诇讙讗讬诐 砖诪讙讘讬讛讬谉 注爪诪讜 拽讜专讗 讗讜转诐 讘砖诐 '讗植住讜旨专执讬诐 讘址旨讝执旨拽执旨讬诐' 讻讱 谞专讗讬谉 讘诪讛诇讻诐 讜讘讬砖讬讘转诐 讜注诪讬讚转诐.


'讜职讗侄转 诪址讗植诪址专 诪指专职讚殖旨讻址讬 讗侄住职转值旨专 注止砖指讉讛 讻址旨讗植砖侄讈专 讛指讬职转指讛 讘职讗指诪职谞指讛 讗执转旨讜止'. 讬砖 诇讛讘讬谉 讛讬讻讗 专诪讬讝 讚讘专 讝讛 讘讻转讜讘? 讜谞专讗讛 诇讬 讘住"讚 讻讬 讚诐 谞讚讛 讚专讻讜 诇讛讬讜转 砖讜转转 注诇 讛讬专讱 砖诇讛, 讜谞专诪讝讛 讘讗讜转讬讜转 '诪指专职讚殖旨讻址讬' 砖讛讜讗 讗讜转讬讜转 '讚旨址诐 讬侄专侄讱职' 讜拽讜讚诐 砖诇拽讞讛 讗讞砖讜专讜砖 诇讗 讛讬转讛 诪专讗讛 讚诐 讛砖讜转转 注诇 讬专讱 砖诇讛 诇诪专讚讻讬 讻讬 讗讬谞讜 讚专讱 讗专抓 讻讬讜谉 砖讛讜讗 讘注诇讛 讗诇讗 讛讬转讛 砖讜诇讞转讜 诇讞讻诪讬诐 诇专讗讜转讜 讗诐 讛讜讗 讟讛讜专 讗讜 讟诪讗 讜讻讱 讛讬转讛 谞讜讛讙转 讙诐 讗讞专 砖诇拽讞讛 讗讞砖讜专讜砖.
讜讝讛讜 砖谞讗诪专 讜职讗侄转 诪址讗植诪址专 诪指专职讚殖旨讻址讬 专讜爪讛 诇讜诪专 诪讗诪专 砖讗诇讛 砖诇 '讚诐 讬专讱' 讗侄住职转值旨专 注止砖指讉讛 讜谞讜讛讙转 讘讜 讻址旨讗植砖侄讈专 讛指讬职转指讛 讘职讗指诪职谞指讛 讗执转旨讜止 拽讜讚诐 砖诇拽讞讛 讗讞砖讜专讜砖 砖讛讬转讛 砖讜诇讞转 诪讗诪专 砖讗诇转讛 讘讚诐 谞讚转讛 讛诪转讬讬讞住 诇讬专讱 诇讞讻诪讬诐 诇砖讗诇 诪讛诐 注诇讬讜.


'讻址旨讗植砖侄讈专 讛指讬职转指讛 讘职讗指诪职谞指讛 讗执转旨讜止' 诪职诇址诪旨值讚 砖讈侄讛指讬职转指讛 注讜止诪侄讚侄转 诪值讞值讬拽讜止 砖讈侄诇 讗植讞址砖讈职讜值专讜止砖讈 讜职讟讜止讘侄诇侄转 讜职讬讜止砖讈侄讘侄转 讘旨职讞值讬拽讜止 砖讈侄诇 诪指专职讚旨殖讻址讬. 讬砖 诇讛讘讬谉 诪讛讬讻讗 诪砖诪注 诪谉 讛讻转讜讘 讟讘讬诇讛 讜转砖诪讬砖? 讻讬 驻砖讟讬讛 讚拽专讗 拽讗诪专 砖注讜砖讛 诪讗诪专讜 讜讙讝专转讜 讗砖专 讬爪讜讛 讗讜转讛 讛谉 讘讚讬谞讬 转讜专讛 讛谉 讘诪讬诇讬 讚注诇诪讗! 讜讛专讬"祝 讜诪讛专砖"讗 谞专讙砖讜 讘讝讛 讜谞讚讞拽讜 注讬讬谉 砖诐.
讜谞专讗讛 诇讬 讘住"讚 讚讬讚讜注 讚讛转砖诪讬砖 诪讻讜谞讛 讘砖诐 讗诪讬专讛 讜住讬驻讜专, 讜诪驻讜专砖 讛讟注诐 讘讚讘专讬 专讘讬谞讜 讛讗专"讬 讝"诇 讘注抓 讞讬讬诐 砖注专 讛讗专讜转 讝讜"谉 驻"讜, 讜讻谉 讗讬转讗 讘转诇诪讜讚讗 诪讗讬 诪住驻专转 诪砖诪注转, 讙诐 注砖讛 讛讜讗 诇砖讜谉 转讬拽讜谉 讻诪讜 讜讻谉 讛讻转专 讗砖专 注砖讛, 讜转讬拽讜谉 讛转砖诪讬砖 讛讜讗 讘讟讘讬诇讛 讻讬 讗讬 讗驻砖专 诇砖诪砖 讗诐 诇讗 转讟讘讜诇, 讜诇讝讛 讗诪专 讜职讗侄转 诪址讗植诪址专 诪指专职讚殖旨讻址讬 专讜爪讛 诇讜诪专 转砖诪讬砖 砖诇 诪专讚讻讬 砖讬讛讬讛 诪砖诪砖 注诪讛, 讗侄住职转值旨专 注止砖指讉讛 专讜爪讛 诇讜诪专 诪转拽谞转 讗讜转讜 注诇 讬讚讬 讟讘讬诇讛 砖讛讬转讛 讟讜讘诇转 讜诪砖诪砖转 注诪讜. 讜讗讜诪专讜 讻址旨讗植砖侄讈专 讛指讬职转指讛 讘职讗指诪职谞指讛 讗执转旨讜止 讛讻讜谞讛 讻讬 讛讗砖讛 谞讗诪谞转 诇讜诪专 诇讘注诇讛 住驻专转讬 讜讟讘诇转讬 讜诪砖诪砖 注诪讛 讗祝 注诇 驻讬 砖诇讗 专讗讛 讘注讬谞讬讜 讟讘讬诇转讛, 讜讝讛 讛讗诪讜谞讛 讛讬转讛 讗爪诇讛 拽讜讚诐 砖讛诇讻讛 讗爪诇 讗讞砖讜专讜砖 讻砖讗专 谞砖讬诐 讚注诇诪讗 砖讛讗诪讬谞转诐 转讜专讛 讘讻讱 讜讗诇 转讞砖讜讘 讻讬讜谉 砖讛诇讻讛 讗爪诇 讗讞砖讜专讜砖 谞住转诇拽讛 讗诪讜谞讛 讝讜 诪诪谞讛 砖讗讬谞讛 谞讗诪谞转 诇讜诪专 住驻专转讬 讜讟讘诇转讬 讻讚讬 砖讬砖诪砖 注诪讛, 诇讻讱 讛讙讬讚 讛讻转讜讘 讻谉 讛讬转讛 谞讜讛讙转 讘讗诪讜谞讛 讝讜 讻址旨讗植砖侄讈专 讛指讬职转指讛 讘职讗指诪职谞指讛 讗执转旨讜止 拽讜讚诐 砖诇拽讞讛 讗讞砖讜专讜砖, 讜诇讻谉 讚拽讚拽 讛讻转讜讘 诇诪谞拽讟 讝讛 讗讞专 砖讗诪专 砖讛诪诇讬讱 讗讜转讛 讗讞砖讜专讜砖 讜注砖讛 诇讛 诪砖转讛 讘讘讬转讜, 讜诇讗 讗诪专 讝讛 讗讞专 驻住讜拽 (讗住转专 讘, 讬讗) 讜旨讘职讻指诇 讬讜止诐 讜指讬讜止诐 诪指专职讚殖旨讻址讬 诪执转职讛址诇值旨讱职 诇执驻职谞值讬 讞植爪址专 讘值旨讬转 讛址谞指旨砖执讈讬诐 诇指讚址注址转 讗侄转 砖职讈诇讜止诐 讗侄住职转值旨专, 讚讗诐 讛讬讛 讗讜诪专 住诪讜讱 诇讝讛 讗转 驻住讜拽 '讜职讗侄转 诪址讗植诪址专 诪指专职讚殖旨讻址讬 讗侄住职转值旨专 注止砖指讉讛' 讛讬讬谞讜 诪驻专砖讬诐 讗讜转讜 讻驻砖讜讟讜 讚拽讗讬 注诇 拽讬讜诐 讙讝专转讜 讜爪讜讜讬 砖诇讜 砖讛讬讛 诪爪讜讛 讗讜转讜.


讜职讛值谉 诇止讗 讛指讬讜旨 讬讜止讚职注执讬谉 讻旨执讬 诪指专职讚旨殖讻址讬 诪执讬旨讜止砖讈职讘值讬 诇执砖讈职讻旨址转 讛址讙旨指讝执讬转 讛指讬指讛, 讜职讛指讬指讛 讬讜止讚值注址 讘旨职砖讈执讘职注执讬诐 诇指砖讈讜止谉. 谞专讗讛 诇讬 讘住"讚 诇讻讱 讗诪专 讛讻转讜讘 (讗住转专 讘, 讻讗) '讜旨诪指专职讚殖旨讻址讬 讬讜止砖值讈讘 讘职旨砖址讈注址专 讛址诪侄旨诇侄讱职 拽指爪址祝 讘执旨讙职转指谉 讜指转侄专侄砖讈' 讚拽讜讚诐 讗讜诪专讜 拽指爪址祝 讘执旨讙职转指谉 讜指转侄专侄砖讈 讛拽讚讬诐 讛讻转讜讘 诇讜诪专 讜旨诪指专职讚殖旨讻址讬 讬讜止砖值讈讘 讘职旨砖址讈注址专 讛址诪侄旨诇侄讱职, 专诪讝 讘讝讛 注诇 砖讛讬讛 诪拽讚诪转 讚谞讗 讬讜砖讘 讘诇砖讻转 讛讙讝讬转 诪拽讜诐 讛住谞讛讚专讬谉 讛谞拽专讗 砖注专 讛诪诇讱 诪诇讻讜 砖诇 注讜诇诐.


讗值讬谉 讛址拽旨指讚讜止砖讈 讘旨指专讜旨讱职 讛讜旨讗 诪址讻旨指讛 讗侄转 讬执砖讉职专指讗值诇 讗侄诇旨指讗 讗执诐 讻旨值谉 讘旨讜止专值讗 诇指讛侄诐 专职驻讜旨讗指讛 转旨职讞执诇旨指讛. 谞专讗讛 诇讬 讘住"讚 诇讻谉 转诪爪讗 拽讜讚诐 讗讜转讬讜转 诪址讻旨指讛 讬砖 讗讜转讬讜转 讬侄诇侄讚, 讻讬 讛拽讘"讛 诪爪讬诇 讗转 讬砖专讗诇 诪谉 讻诇讬讛 讗砖专 讬拽讟专讙讜 讛诪拽讟专讙讬诐 诇注砖讬转 诇讛诐 讘注讘讜专 讛注讜谞讜转, 讘讟注谞讛 砖讚谉 讗讜转诐 讻诪讜 讬诇讚 砖讗讬谉 诇讜 讚注转 砖诇诐 讜讗讬谞讜 讘专 注讜谞砖讬谉 讻诪讜 砖讗诪讜专 讛诪驻专砖讬诐 讝"诇 注诇 驻住讜拽 (讛讜砖注 讬讗, 讗) '讻执旨讬 谞址注址专 讬执砖职讉专指讗值诇 讜指讗止讛植讘值讛讜旨' 讚讚谉 讗谞讬 讗讜转诐 讻谞注专 砖讗讬谞讜 讘专 注讜谞砖讬谉, 讜驻专砖转讬 讛注谞讬谉 讻诇讜诪专 讗讬谉 讬讜讚注讬诐 注专讱 讗讬讻讜转 讛驻讙诐 讜讛拽诇拽讜诇 砖谞注砖讛 诇诪注诇讛 注诇 讬讚讬 注讜谞讜转讬讛诐, 讜讗诪专转讬 讘讝讛 讬爪讚拽讜 讚讘专讬 讛转讜讻谞讬诐 讚诪讝诇 讬砖专讗诇 讛讜讗 讚诇讬, 讜讛讬讬谞讜 讚旨职诇执讬 讘讛驻讜讱 讗转讜讜谉 讬侄诇侄讚 砖讛拽讘"讛 讚谉 讗讜转诐 讻讬诇讚 砖讗讬谞讜 讘专 注讜谞砖讬谉 讙诪讜专讬诐 讜讘讝讛 诪讗专讬讱 诇讛诐 注讚 砖讬注砖讜 转砖讜讘讛 讜诪爪讬诇诐 诪谉 讻诇讬讛 诇驻讬 砖注讛, 讜诇讻谉 拽讜讚诐 诪址讻旨指讛 砖讛讬讗 讛讻诇讬讛 讬砖 讗讜转讬讜转 讬侄诇侄讚 讻诇讜诪专 诪爪讬诇诐 诪谉 讛诪讻讛 诪讚讬谉 讬诇讚 讜诇讻讱 讗诪专 讛拽讘"讛 诪拽讚讬诐 专驻讜讗讛 诇诪讻讛 砖专诪讝 专诪讝 诇专驻讜讗转诐 拽讜讚诐 讗讜转讬讜转 诪址讻旨指讛, 讜诇讻谉 讗诪专 讬注拽讘 讗讘讬谞讜 注"讛 诇注砖讜 讻砖砖讗诇 诇讜 (讘专讗砖讬转 诇讙, 讛) 诪执讬 讗值诇侄旨讛 诇指旨讱职? 讜讛砖讬讘 讛址讬职诇指讚执讬诐 讗植砖侄讈专 讞指谞址谉 讗直诇止拽执讬诐 讗侄转 注址讘职讚侄旨讱指, 讻讬 讞谞谞讬 讗诇拽讬诐 讘讚讘专 讝讛 砖讬讞砖讜讘 讗转 讘谞讬 转诪讬讚 诇讬诇讚讬诐 砖讛诐 拽讟谞讬诐 讜讗讬谞诐 讘专 注讜谞砖讬谉 诇讛爪讬诇诐 讘讝讛 诪诪讚转 讛讚讬谉 注讚 砖讬注砖讜 转砖讜讘讛.


讛谞讬 讘专讻讬 讚专讘谞谉 讚砖讛讬 诪谞讬讬讛讜. 讻讱 讛讙专住讗 讘注专讜讱 (注专讱 砖讛) 讜诇讗 讙专讬住 '讚砖诇讛讬' 讜驻讬专砖 砖诐 诇砖讜谉 注讬讬驻讜转 讻诇讜诪专 讘专讻讬诐 讛诪转讬注驻讬诐, 讜讻谉 讻讗谉 讗诪专 诇讜 讻诇 驻注诐 砖讬讘讜讗讜 讗爪诇诐 注讘讚讬 讛诪诇讱 诇讬拽讞 讗讜转诐 诇注讘讜讚转 讛诪诇讱 诪专讗讬诐 注爪诪诐 砖讛诐 注讬讬驻讬谉 讜讗讬谉 诇讛诐 讻讞 诇注住讜拽 讜讗讜诪专讬诐 讻谉 诇诪专讗讛 注讬谞讬讬诐 讻讚讬 诇讛讘专讬讞 注爪诪诐 诪注讘讜讚转 讛诪诇讱.
讜诪讛 砖讗诪专 驻讛"讬 谞专讗讛 诇讬 讘住"讚 注诇 驻讬 诪讛 砖讻转讜讘 讘注专讜讱 (注专讱 驻讛) 谞驻专讚 转专讙讜诪讜 驻讛讬讬讗 注讬讬谉 砖诐, 讜讻讗谉 讗讜诪专 讻砖讘讗讬诐 注讘讚讬 讛诪诇讱 诇讬拽讞诐 诇注讘讜讚转 讛诪诇讱 注讜住拽讬诐 讝讛 讘讝讛 讘驻讬专讜讚 砖诪专讗讬谉 诇注讬谞讬 讛专讜讗讬诐 砖讬砖 诇讛诐 讟专讚讛 讘讚讘专 讝讛 砖诇 讛驻讬专讜讚 砖讛诐 谞驻专讚讬诐 讝讛 诪讝讛 讚讛讬讬谞讜 讛砖讜转驻讬谉 谞驻专讚讬诐 讝讛 诪讝讛 讜讟专讜讚讬诐 讝讛 讘讝讛 讘拽讟讟讜转 讜诪专讬讘讜转 讜讻谉 讛讗讘 谞驻专讚 诪讘谞讜 讜讛讗讞 谞驻专讚 诪讗讞讬讜 讜讛讗讬砖 谞驻专讚 诪讗砖转讜 讚讗讝 讛诐 讟专讜讚讬诐 讜讗讬谉 诇讛诐 驻谞讗讬 诇讬诇讱 诇注讘讜讚转 讛诪诇讱 讜讛讻诇 砖拽专 讛讜讗 诪专讗讬谉 讻讱 讻砖讘讗讬诐 注讘讚讬 讛诪诇讱 诇讬拽讞 讗讜转诐 讜讗讝 注讘讚讬 讛诪诇讱 讞讜讝专讬谉 诇讗讞讜专 讜讗讬谉 诇讜拽讞讬诐 讗讜转诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 砖谞讬 讟专住讬讬诐. 注讬' 讞讜诇讬谉 讚祝 谞讝 注"讘 转讚"讛 诪讟诇讬转:





诪专讗讬转 讛注讬谉

讗诪专 专讬砖 诇拽讬砖 讙诇讜讬 讜讬讚讜注 诇驻谞讬 诪讬 砖讗诪专 讜讛讬讛 讛注讜诇诐 砖注转讬讚 讛诪谉 诇砖拽讜诇 砖拽诇讬诐 注诇 讬砖专讗诇 诇驻讬讻讱 讛拽讚讬诐 砖拽诇讬讛诐 诇砖拽诇讬讜 讜讛讬讬谞讜 讚转谞谉 讘讗讞讚 讘讗讚专 诪砖诪讬注讬谉 注诇 讛砖拽诇讬诐 讜注诇 讛讻诇讗讬诐. 爪专讬讱 诇讛讘讬谉 讚讛诪谉 谞转谉 讛砖拽诇讬诐 诇讗讞砖讜专讜砖. 讜讗讞砖讜专讜砖 谞转谞诐 诇讜 讜诪讛 爪讜专讱 诇讛拽讚讬诐 砖拽诇讬 讬砖专讗诇. 讜注诐 砖讬砖 诇讬砖讘 讘谞拽诇 讚讬砖专讗诇 讞"讜 讛讬讜 讞讬讬讘讬诐 讜谞讙讝专 注诇讬讛诐 讙讝专讛 讞"讜 讜讛拽讚讬诐 讛砖拽诇讬诐 讜讘讝讛 讬谞爪诇讜 诪讗讜转讛 讛讙讝专讛 讗砖专 讛讝讻讬专 讛诪谉 砖拽诇讬诐 讚砖拽诇讬 讛拽讚砖 砖谞转谞讜 讜讬转谞讜 讬砖专讗诇 讘讜 讘驻专拽 讘讬讟诇讜 讛讙讝专讛 讘讻讞 讛砖拽诇讬诐. 讜讘讝讛 讬讘讗 注诇 谞讻讜谉 诪讛 砖讻转讘 专讘讬谞讜 诪讛专"专 讗诇注讝专 诪讙专诪讬讝讗 讝"诇 讘注诇 讛专拽讞 讘驻讬专讜砖讜 讻"讬 讘砖诐 专讝"诇 砖专讗讛 诪砖讛 转诇讬讬转 专讗砖 讜讝"砖 讻讬 转砖讗 讗转 专讗砖 讜讻讜' 讜住讘专 砖讛讜讗 诪专讚讻讬 讜转砖砖 讻讞讜 讜砖讻讞 讛讜讜讬"谉 讜讗"诇 讛拽讘"讛 讛转诇讬讛 诇讛诪谉 讜讜讬"谉 讜讗转 驻专砖谞讚转讗 讜讻讜' 讜讬讝转讗. 诪讘谉 注砖专讬诐 砖谞讛 讜诪注诇讛 住"转 讛诪谉 讜专"转 注砖讜 诇驻讬 砖谞讗诪专 讜讬砖讟讜诐 注砖讜 讜讬砖讟讜诐 讘讙讬诪讟专讬讗 诇注诪诇拽 爪讜讛 注讻"讚 讜讬转讬砖讘 讛讚讘专 砖讛讬转讛 讙讝专讛 讞"讜 注诇 讬砖专讗诇 讜爪讬讜讛 讛砖拽诇讬诐 诇讘讟诇 讛讙讝专讛 讜讗谞讬 讛讚诇 讗诪专转讬 专诪讝讬诐 驻专砖转 讻讬 转砖讗 讘注谞讬谉 讻诪讜 砖讻转讘转讬 讗谞讬 讘注谞讬讬 讘讞讜诪转 讗谞"讱 讘住"讚: 
讜讻诇 讝讛 诇驻讬 讛驻砖讟 讗讻谉 讛专讘 诪讛专"讬 讝"诇 讘讬注专讜转 讚讘砖 驻讬专砖 讚诪"砖 诇讜 讗讞砖讜专讜砖 讛讻住祝 谞转讜谉 诇讱 讛讬讬谞讜 砖讬转谞诐 诇爪讚拽讛 砖讻讘专 讬讚注讜 诪谞"谞 砖谞转讬谞转 讛爪讚拽讛 诪讜注诇转 讜诪爪诇转 讜讻诪讜 砖讻转讘转讬 诇注讬诇 讘砖诪讜. 讜诇讝讛 诇讘讟诇 讛爪讚拽讛 砖注砖讛 讛诪谉 讛拽讚讬诐 讛拽讘"讛 讛砖拽诇讬诐. 讜诇驻讬 砖讛讬转讛 讙讝专讛 讞"讜 住讘专 诪砖讛 讚讞"讜 讛转诇讬讛 诇诪专讚讻讬 讜讗"诇 讛拽讘"讛 讛转诇讬讛 诇讛诪谉 讻讬 讛爪讚拽讛 砖注砖讛 谞讞砖讘转 诇诪专讚讻讬 讚讗诪专讜 专讝"诇 讚讗驻讬诇讜 谞驻诇 诇讜 住诇注 讜诪爪讗讜 注谞讬 讬砖 诇讜 讝讻讜转 讜讛"讛 讛爪讚拽讛 砖注砖讛 讛诪谉 讛讝讻讜转 讛讜讗 诇诪专讚讻讬 讚诪讛 砖拽谞讛 注讘讚 拽谞讛 专讘讜 讻诪"砖 诇讜 诪专讚讻讬 讜讗"讻 谞讬爪讜诇 诪专讚讻讬 讜讛转诇讬讛 诇讛诪谉 讜诇讬砖专讗诇 讗谞讬 诪爪讜讛 讛砖拽诇讬诐 讜讬讘讟诇讜 讛讙讝专讛 讜诇讗 讬讜注讬诇 诇讛诪谉 砖讜诐 讚讘专 讛讙诐 砖讛讜讗 谞转谞诐 诪讬讛讗. 讜讻转讘 讛专讘 注讬讜谉 讬注拽讘 讝"诇 讘砖诐 讬诇拽讜讟 专讗讜讘谞讬 讚注砖讜 诇拽讞 讘转 讬砖诪注讗诇 讜讛诐 砖讜专 讜讞诪讜专 讻诇讗讬诐 讜讬爪讗 注诪诇拽 讻诇讘 讜讝讛讜 诇讗 转砖讻讞 讻讬 砖讻讞 专"转 砖讜专 讻诇讘 讞诪讜专 讜讘讝讛 驻讬专砖 讛专讘 诪砖诪讬注讬谉 注诇 讛砖拽诇讬诐 讜注诇 讛讻诇讗讬诐 诪砖诪讬注讬谉 注诇 讛砖拽诇讬诐 诇诪讞讜转 注诪诇拽 砖讛讜讗 讻诇讗讬诐 注讻"讚 讜诇驻讬 讚讘专讬讜 讗驻砖专 诇专诪讜讝 讻讬 砖拽诇讬诐 讙讬诪讟专讬讗 讘讬讟讜诇 讛诪谉 砖讻"讞: 

